
Christian  Georg  Nathan  David  (født  16.  Januar  1793,  død 
18.  Juni  1874),  der  i  1830’erne  som  æstetisk  og  politisk  For¬ 
fatter  og  Professor  i  Statsøkonomi  var  en  af  den  danske 
Liberalismes  første  fremragende  Førere,  beklædte  senere  bety¬ 
delige  Embedsstillinger,  bl.  a.  som  Chef  for  statistisk  Bureau, 
som  Leder  af  Statens  Fængselsvæsen  og  som  Nationalbank¬ 
direktør.  Ved  Siden  deraf  deltog  han,  i  Reglen  som  Medlem 
af  Folkerepræsentationerne,  med  Indsigt  og  Myndighed  i  det 
politiske  Liv,  indtil  han  afsluttede  sin  Løbebane  som  Finans¬ 
minister  i  Ministeriet  Bluhme  (1 1  .Juli  1864—6.  November  1865), 
der  maatte  slutte  Freden  i  Wien,  opgøre  Nationalliberalismens 
Bo  og  indlede  Forhandlingerne  om  en  ny  Forfatning. 

C.  N.  David  havde  oftere  gjort  Optegnelser  om  sin  Del¬ 
tagelse  i  vigtige  Begivenheder  uden  dog  nogensinde  at  skrive 
en  Selvbiografi.  Destoværre  ødelagde  et  ulykkeligt  Tilfælde 
de  fleste  af  disse  Optegnelser,  og  Størstedelen  af  hans  øvrige 
efterladte  Breve  og  Papirer  blev  brændt  efter  hans  egen  eller 
hans  Enkes  Død.  Tilbage  blev  kun  meget  lidet,  og  deraf  er 
det  væsentlige  nogle  Optegnelser  indeholdende  Begivenheder  i 
Aarene  1863  —  1865,  der  i  det  følgende  gengives. 

De  første  af  disse,  af  David  selv  mærket  I  og  II,  er 
Optegnelser  om  hans  Samtaler  med  Kong  Christian  IX  i  Tiden 
straks  efter  Tronskiftet  15.  November  1863  og  hans  Deltagelse 
1  Forhandlingerne  i  de  sidste  Dage  af  December  1863  i  Anled- 

ning  af  den  politiske  Situation,  der  førte  til  Ministeriet  Halls 
Afgang  og  Ministeriet  Monrads  Tiltrædelse  31.  December. 
Hertil  kommer  som  tredje  Afsnit  en  Række  Meddelelser  og 
Betragtninger,  der  dels  paa  ny  behandler  de  samme  Begiven¬ 
heder  i  November — December  1863,  dels  oplyser  og  kriti¬ 
serer  en  Række  Forhold  i  1864 — 1865,  særlig  Dannelsen 
af  Minisleriet  Bluhme-David  11.  Juli  1864  og  Davids  personlige 
Stilling  under  dette  Ministerium.  Medens  de  førstnævnte  Op¬ 
tegnelser  var  nedskrevet  i  December  1863,  nedskrev  David  de 
sidste  kort  før  sin  Død,  nemlig  i  Januar  1874  under  et  Besøg 
hos  en  Datter  i  Wien.  Efter  hans  Død  blev  Papirerne  efter 
hans  Bestemmelse  gennem  Familiens  Ven ,  Etatsraad  Edgar 
Collin ,  overgivet  til  Gehejmearkivet  med  det  Paalæg ,  at  de 
først  efter  Christian  IX’s  Død  maatte  offentliggøres. 

Endnu  paa  nærværende  Tidspunkt  vil  af  Hensyn  til  nu¬ 
levende  Personer  de  sidstnævnte  Optegnelser  fra  1874  ikke 
kunne  offentliggøres  fuldstændig.  Derfor  meddeles  her ,  med 
Rigsarkivar  Dr.  jur.  V.  A.  Sechers  Tilladelse,  alle  Optegnelserne 
fra  December  1863,  samt  Størstedelen  af  Manuskriptet  fra 
Januar  1874,  idet  Udeladelserne,  der  iøvrigt  ikke  har  fjærnet 
Stof  af  større  historisk  Værdi,  er  angivet  ved  Prikker.  Op¬ 
tegnelserne  er  gengivet  nøjagtig  efter  Originalen,  idet  dog  de 
ret  talrige  Skrivefejl  og  sproglige  Unøjagtigheder  er  rettet  og 
en  Del  glemte  Ord  tilføjet,  i  skarp  Parentes  hvor  Rettelsen 
ikke  var  absolut  selvfølgelig.  Den  ufuldstændige  Tegnsætning 
er  læmpet. 

David  har  øjensynlig  ved  sin  Fremstilling  i  1874  ikke 
haft  de  ældre  Optegnelser  om  Begivenhederne  i  1863  for  sig, 
hvilket  maaske  for  en  Del  forklarer  visse  iøjnefaldende  Nuancer 
eller  Modsigelser  i  Fremstillingen  af  de  Partier,  hvor  Begiven¬ 
hederne  i  November — December  1863  behandles.  Det  maa 
endvidere  erindres,  at  medens  David  i  December  1863  vel 
var  højt  oppe  i  Aarene,  men  dog  en  helt  kraftig  Mand ,  saa 
var  han  i  1874  en  firsindstyveaarig  Olding,  der  vel  næppe 
formaaede  at  tænke  og  skrive  med  den  samme  Skarphed  og 
Klarhed,  som  da  han  stod  i  sin  fulde  Kraft.  Det  bør  tillige 
mærkes,  at  medens  David  før  Tronskiftet  15.  November  1863 

havde  staaet  Prins  Christian  af  Danmark  meget  nær  og  været 
en  af  de  Mænd,  hvis  Raad  Prinsen  oftest  søgte  og  fulgte,  saa 
var  der  i  Ministeriet  Bluhme-Davids  Tid  sket  nogen  Forandring 
deri ,  saaledes  at  Forholdet  mellem  ham  og  Christian  IX  i 
de  sidste  Aar  af  Davids  Liv  var  mindre  fortroligt,  skønt  Kong 
Christian  til  det  sidste  viste  David  stor  personlig  Deltagelse. 

En  nærmere  kritisk  og  sammenlignende  Undersøgelse  af 
Enkelthederne  i  Davids  Meddelelser  ligger  her  uden  for  Udgi¬ 
verens  Opgave,  der  kun  er  at  forelægge  et  værdifuldt  Bidrag 
til  Christian  IX’s  Historie  i  hans  første  Regeringsaar. 


2.  Decbr.  63. 

Da  det,  om  ikke  før,  saa  dog  efter  min  Død  vil 
komme  paa  Omtale,  om  og  hvorvidt  jeg  har  tilraadet 
eller  fraraadet  min  kongelige  Herre  og  jeg  kan  tilføie: 
Ven,  Christian  9.,  at  underskrive  Forfatningsloven  af  18. 
f.  M. ,  saa  vil  jeg  optegne,  medens  alt  endnu  er  mig  i 
frisk  Minde,  hvad  der  i  de  skjebnesvangre  Dage  er  pas¬ 
seret  mellem  H.  M.  og  mig. 

Efter  at  jeg  i  flere  Dage  havde  været  upasselig,  og 
navnlig  siden  Lørdag  Middag  holdt  mig  hjemme,  modtog 
jeg  Søndag  Eftermiddag  [den  15.  November]  Kl.  51/*  en 
Billet  saa  lydende:  „Tør  jeg  vente  Dem,  gode  Con- 
ferenceraad,  iaften  Kl.  7  hos  mig?  Deres  meget  hengivne 
Christian". 

Da  jeg  til  den  bestemte  Tid  indfandt  mig  paa  Pa- 
laiet,  modtog  jeg  Ordre  til  at  gaae  ind  i  „Pr  indse  ns" 
Værelse  og  der  at  vente  paa  ham,  da  han  var  gaaet  til 
Landgreven1).  Nogle  Øieblikke  derefter  kom  Prindsen 


Landgrev  Vilhelm  af  Hessen  (1787 — 1867),  Dronning  Louises 
Fader. 

virkelig  ogsaa,  og  fortalte  mig,  synligen  bevæget,  at  han 
havde  modtaget  et  Telegram ,  at  Frederik  VII  var  død. 
At  vi  i  Samtalen  strax  kom  ind  paa  Spørgsmaalet  om 
Stadfæstelsen  af  den  af  Rigsraadet  vedtagne  Fælledsfor¬ 
fatning,  var  naturligt.  Jeg  bemærkede  imidlertid,  at  da 
dette  var  en  Regjeringshandling,  kunde  der  for  Øie- 
blikket  slet  ikke  være  Tale  herom.  Det,  der  nærmest 
forelaae,  var  at  tiltræde  Regjeringen,  som  forudsatte,  at 
Kongen  gav  sin  edelige  Forsikring  om  at  opretholde 
Grundloven  af  2.  Octbr.  1855.  Dette  forudsatte  jeg,  at 
Kongen  vilde  gøre  —  men  hermed  var  det  ogsaa  givet, 
at  Deres  Kongelige  Høihed*  vilde  have  Betænkningstid 
til  at  overveie  det  næste  høist  vigtige  Skridt,  som  skulde 
gjøres.  Med  Piensyn  til  dette,  dristede  jeg  mig  ikke  i 
dette  Øieblik  at  give  et  bestemt  Raad.  Meget  var  at 
overveie  og  at  tage  Hensyn  til;  paa  den  ene  Side  Stem¬ 
ningen  i  Kongeriget,  paa  den  anden  Side  Stemningen  i 
Hertugdømmerne  og  hvorledes  man  der  vilde  stille  sig 
med  Hensyn  til  Successionen,  ligesom  det  ogsaa  maatte 
opklare  sig,  hvorledes  Stormagterne  betragtede  Forfat- 
ningsspørgsmaalet ,  —  men  i  saa  Henseende  var  det  af 
største  Vigtighed,  at  der  levnedes  Tid  til  at  fatte  den 
endelige  Beslutning,  der  ialfald  var  uadskillelig  med  Spørgs- 

*  Det  er  denne  Benævnelse,  som  jeg  brugte  hele  Aftenen 
under  vor  Samtale  paa  en  Maade  efter  hans  egen  Befaling, 
thi  da  Grev  Holck1)  —  et  Quarteerstid  efter  at  jeg  var 
kommet,  —  i  et  Ærende  fra  Landgreven,  som  Pr.  Chri¬ 
stian  ikke  havde  truffet  om  Eftermiddagen,  kom  til  ham 
og  tiltalte  ham:  Deres  Majestæt,  sagde  han:  „Den  Titel 
tilkommer  mig  først,  naar  jeg  har  besvoret  Grundloven 
og  er  proklameret". 

*)  Kammerherre  Grev  v.  Holck,  Kavaller  hos  Landgrev  Vilhelm 
af  Hessen. 

maalet,  om  det  var  muligt  at  danne  et  andet  Mini¬ 
sterium  end  det  nuværende,  der  var  identificeret  med 
den  nye  Fællesforfatnings  Stadfæstelse.  Herom  tvivlede 
jeg  i  høi  Grad,  men  ikke  desto  mindre  maatte  jeg  til- 
raade  D.  K.  H.,  til  hvilken  Bestemmelse  De  end  maatte 
troe  at  komme,  ikke  at  overile  Dem,  men  at  paastaae, 
at  der  maatte  gives  Dem  Tid  til  at  overlægge  denne  saa 
høist  vigtige  Sag.  Enig  i,  at  Dannelsen  af  et  nyt  Mini¬ 
sterium  vilde  støde  paa  uovervindelige  Hindringer,  maatte 
det  ogsaa  erkjendes,  at  der  for  Øieblikket  ikke  kunde 
tænkes  paa  Andet  end  at  faae  det  nuværende  Ministe¬ 
rium  til  at  erkjende,  at  Tronfølgeren  ikke  blot  var  i  sin 
fulde  Ret,  men  ogsaa  at  det  kun  var  en  ham  paaliggende 
Pligt,  naar  han  forlangte  Betænkningstid  for  at  overlægge 
det  første  saa  høist  vigtige  Skridt,  som  han  har  at  gjøre, 
efterat  have  besteget  Tronen.  I  Løbet  af  Samtalen  kom 
ogsaa  det  Manifest  paa  Bane,  der  vilde  være  at  udstede, 
med  Hensyn  til  hvilket  jeg  udtalte  min  Frygt  for,  at 
der  i  samme  kunde  indsmugles  Ord,  som  kunde  præ¬ 
judicere  Kongens  Stilling  til  Folket  i  de  forskjellige  Lands¬ 
dele.  Hvad  der  i  sin  Tid  var  skeet  med  Ord  i  Renun- 
ciationsloven,  gjorde  det  mig  til  Pligt  herpaa  at  henlede 
Opmærksomheden1). 

Klokken  9  om  Aften  forlod  jeg  Kongen,  da  Land¬ 
greven  kom  til  H.  M.  for  at  lykønske  ham ,  og,  da  han 
endnu  samme  Aften  ventede  Gonseilspræsidenten. 

Førend  jeg  omtaler  mine  Samtaler  med  Kongen  i 
de  næste  Dage,  troer  jeg;  her  at  burde  meddele  nogle 
Ord  han  udtalte,  da  Grevinden  og  hendes  Stilling  lei- 

x)  Det  er  uklart  hvad  David  sigter  til,  og  hvad  han  mener  med 
„Renunciationsloven“.  Der  kan  være  Tale  om  Renunciations- 
akterne  af  Juli  1851 ,  om  det  kgl.  Budskab  af  4.  Oktober  1852 
og  om  Tronfølgeloven  af  1853. 

Historisk  Tidsskrift.  8.  R.  V.  4 

lighedsviis  var  blevet  nævnet1).  „Hun  skal  af  mig  i  enhver 
Henseende  blive  ridderligen  behandlet;  —  Kongen  var 
jo  viet  til  hende*. 

Den  næste  Morgen  [den  16.  November] ,  da  jeg  paa 
hans  Befaling  var  mødt,  havde  jeg  en  ganske  kort  Sam¬ 
tale  med  ham,  i  hvilken  han  kun  meddeelte  mig,  at 
Minister  Hall  havde  fundet  det  meget  naturligt,  at  Kongen 
forlangte  Betænkningstid.  Han  bad  mig  at  komme  til 
sig  senere  paa  Dagen. 

Hyldningen  fandt  som  bekjendt  Sted  Kl.  12,  og  jeg 
havde  ikke  blot  ved  det,  som  passerede  udenfor  Slottet, 
og  ved  hvad  jeg  ellers  erfarede  om  Stemningen,  Leilighed 
til  at  sætte  mig  ind  i  Situationen,  men  en  Samtale,  som 
jeg  havde  paa  Slottet  med  Etatsraad  Crone2),  gjorde  mig 
denne  end  mere  anskuelig.  Denne  iltre  Skandinav  hen¬ 
vendte  sig  nemlig  til  mig,  „som  han  vidste  havde  megen 
Indflydelse  hos  Kongen*,  for,  „at  faae  ham  til  at  under¬ 
skrive  Forfatningen  strax*.  Paa  min  Bemærkning,  „at 
H.  M.  jo  allerede  havde  underskrevet  Forfatningen,  i 
Kraft  af  hvilken  han  nu  tiltræder  Regjeringen*,  svarede 
Etatsraaden,  ja  det  vidste  han,  men  „han  (Kongen)  maae 
ogsaa  underskrive  Fælledsforfatningen  for  Danmark-Slesvig 
idag*.  Jeg  indvendte  her  imod,  at  en  saadan  Iilfærdighed 
vilde  ialfald  være  et  slet  Omen  for  den  tilkommende 
Konges  JBesindighed,  og  at  jeg  umueligt  kunde  troe,  at 
han,  til  hvilken  Beslutning  han  end  kom,  vilde  fatte  den 
uden  det  modneste  Overlæg.  At  Prinds  Christian  ikke 
kunde  have  bivaanet  Geheimestatsraadsmøderne,  i  hvilke 
den  nye  Forfatning  var  debatteret,  ifald  den  overhovedet 

x)  Grevinde  Louise  Danner. 

2)  Vilhelm  Christoffer  Crone  var  Politidirektør  i  København.  — 
Sml.  S.  68. 


51 


G.  N.  Davids  Optegnelser  om  Aarene  1863 — 1865. 


9 


ikke  var  blevet  til  blot  i  Ministerconferentser,  var  en 
Indvending  mod  „Folkets"  paaberaabte  Utaalmodighed, 
som  Etatsraaden  haanligen  afviste,  medens  han  søgte  at 
gjøre  gjeldende,  at  Kongen  maatte  skynde  sig  med  at 
underskrive,  da  Ingen  ellers  kunde  indestaae  for  Stadens 
Fred  og  Rolighed.  Da  jeg  havde  udtalt  den  Formening, 
at  det  ikke  blot  kunde,  men  skulde  han  (Grone),  afbrød 
han  Samtalen. 

Ad  andre  Veie  var  det  blevet  mig  klart,  hvorledes 
ikke  blot  Mistillid  mod  det  nye  Kongehuus  blev  vakt  og 
næret,  men  at  ogsaa  virkelig  forbryderiske  Planer 
vare  udrugede,  hvis  Udførelse  under  den  herskende 
exalterede  Stemning  ikke  kunde  ansees  for  en  Umulighed. 
Under  Indtrykket  af  hvad  jeg  saaledes  i  Dagens  Løb  var 
kommet  til  Kundskab  om,  gik  jeg  om  Aftenen  [den  16. 
November]  til  Kongen.  Jeg  viste  H.  M.  Faren  ved  at 
nægte  at  underskrive  Fælledsforfatningen,  der  paa  en 
Maade  forelaae  som  fait  accompli,  men  fordulgte  heller 
ikke  paa  den  anden  Side,  at  en  kgl.  Stadfæstelse  af  denne, 
der  endnu  i  høiere  Grad  end  Kundgjørelsen  af  30.  Marts 
ikke  blot  vilde  blive  betragtet  som  en  Opgivelse  af  Over- 
eenskomsten,  hvorefter  idetmindste  i  Tiden,  Londoner- 
tractaten  var  bleven  afsluttet,  men  ogsaa  virkelig  var 
det,  kunde  medføre  de  farligste  Gomplicationer  med  Ud¬ 
landet.  Mit  Raad  var  derfor  at  søge  at  forhale  Un¬ 
derskriften,  indtil  det  laae  klarere  for,  hvorledes  Ud¬ 
landet  betragtede  hans  factiske  Tronbestigelse,  eller  idet¬ 
mindste  indtil  man  fra  Holsteen  havde  Underretning  om, 
hvad  der  rørte  sig  der  i  Anledning  af  hans  Succession. 
Efter  at  have  hørt  opmærksom  paa  mig,  rakte  Kongen 
mig  Haanden  og  sagde :  „De  vil  ikke  bryde  Staven  over 
mig,  ifald  jeg  underskriver". 

Det  var  mig  fra  dette  Øjeblik  klart,  at  Kongen  al¬ 
lerede  den  næste  Dag  vilde  stadfæste  Forfatningen,  hvilket 
ogsaa  skete  den  næste  Morgen  (Onsdag  d.  18.) 1).  Imid¬ 
lertid  havde  en  Ven  af  mig  besøgt  mig  Tirsdag  Aften 
[den  17.  November]  og  fortalt  mig,  som  noget  aldeles 
paalideligt,  at  Paget2)  havde  betegnet  det  som  et  høist 
farligt  Skridt  for  Kongen  —  at  stadfæste  Forfatningen  — 
Noget  som  Alle,  der  var  ham  hengivne,  maatte  fraraade 
H.  M. 

Endnu  samme  Aften3)  skrev  jeg  til  Paget,  at  jeg 
ønskede  at  tale  med  ham,  og  i  en  Samtale,  som  vi 
havde  sammen,  og  hvori  han  bestandig  fastholdt,  at  han 
kun  talede  som  Privatmand,  og  hvori  jeg  flere  Gange 
fandt  Anledning  til  at  bemærke,  at  jeg,  aldeles  uop¬ 
fordret  af  Kongen,  søgte  at  erfare  hans  Mening,  ytrede 
han,  at  han  ikke  kunde  Andet  end  at  tilraade 
Kongen  at  underskrive.  Han  frygtede,  som  jeg,  de 
nærmest  liggende  Følger  af  en  Vægring.  Han  gjentog 
endnu,  da  jeg  gik,  at  den  af  ham  udtalte  Mening  havde 
en  aldeles  personlig  Gharacteer,  da  han  endnu  ikke 
havde  Anelse  om ,  hvorledes  hans  Regjering  betragtede 
Sagen.  Dette  „endnu  ikke“  betonede  han  stærkt.  Ons- 

x)  Her  er  en  Modsigelse  i  Tidsangivelserne;  „næste  Dagtt  og  „næste 
Morgen  “  maa  efter  Sammenhængen  være  den  17.  November, 
men  Kongen  underskrev  jo  den  18.  November,  saaledes  som 
David  ogsaa  rigtig  oplyser  ved  den  af  ham  i  rund  Parentes 
angivne  Dato. 

2)  Den  engelske  Gesandt,  Sir  Augustus  Paget. 

3)  Det  skulde  synes  at  maatte  være  den  16.  November,  men  i  sin 
Beretning  1874  (S.  68)  meddeler  David,  at  han  var  hos  Sir 
Paget  allerede  den  15.  November.  Overhovedet  er  der  en  til¬ 
syneladende]  uforenelig  Modsætning  mellem  de  to  Beretninger 
om  Davids  Forhandlinger  med  Sir  Paget  og  hans  Referat  af 
disse  til  Christian  IX.  Om  den  engelske  Regerings  Holdning  i 
disse  Dage  se  Neergaard,  Under  Junigrundloven  II,  879. 

dag  Eftermiddag  [den  18.  November]  gik  jeg  atter,  efter 
hans  Anmodning,  til  ham,  og  nu  sagde  han  mig  —  han 
vidste  dengang  hvad  der  var  skeet  i  Statsraadet  — :  „Jeg 
har  Grund  til  at  antage,  at  min  Regjering  ikke  vilde  have 
fraraadet  H.  M.  under  de  nuværende  Omstændigheder  at 
underskrive,  ifald  den  havde  været  opfordret  til  at  give 
H.  M.  sin  Anskuelse  tilkjende“. 

Min  Samtale  med  Paget  fortalte  jeg  først  Kongen 
Torsdag  Eftermiddag  [den  19.  November]  Kl.  4A/a  —  alt- 
saa  over  24  Timer  efterat  Forfatningsloven  var  under¬ 
skrevet  x).  Jeg  kunde  tydelig  see  paa  ham  ,  at  denne 
Meddelelse  var  ham  baade  kjærkommen  og  uventet. 

Jeg  fortæller  dette  saa  omstændeligen  for  at  tilintet- 
gjøre  det  udspredte  uforskammede  Rygte ,  at  Kongen 
først  havde  underskrevet  efter  at  have  spurgt  det  engelske 
Hof  om,  hvad  han  skulde  gjøre.  Det  er  min  fulde  Over¬ 
bevisning,  at  H.  M.  kun  har  fulgt  sit  eget  Overlæg  i 
denne  Sag,  og  efter  at  have  afveiet,  hvad  Følgerne  kunde 
blive,  naar  han  underskrev  eller  ikke  underskrev.  At  han 
Søndag  Aften  og  endnu  om  Mandagen  var  meget  tvivl- 
raadig,  er  sandt;  men  kunde  det  være  anderledes  i  en 
saa  vigtig  for  H.  M.  ganske  ny  Sag,  som  var  bleven  be- 
kjæmpet  af  Mænd,  paa  hvis  politiske  Klogskab  han  hidtil 
havde  stolet,  og  so’m  han  ansaae  som  sine  troefaste 
Venner;  Kongen  glemte  ikke,  hvad  Pr[ins]  Christian  skyldte 
Bluhme.  Dog  maa  jeg,  for  ikke  at  misforstaas,  tilføje, 
at  Bluhme  heller  ikke  havde  fraraadet  Kongen  at  under¬ 
skrive  den  Forfatningslov,  som  Ministeriet  med  en  ube¬ 
gribelig  Letsindighed,  understøttet  af  en  til  fanatisk 
Overdrivelse  stimuleret  Nationalitetsfølelse,  havde  mægtet 
at  sætte  igjennem,  og  som  en  af  den  skandinaviske  Idee 

9  Denne  Opgivelse  stemmer  ikke  med  Opgivelsen  S.  68. 

enten  forført  eller  forblindet  Presse  havde  skildret  som 
den  danske  Selvstændigheds  Bolværk.  Men  af  de  mange 
Kunstgreb,  som  var  brugte  for  at  tilveiebringe  dette  sørge¬ 
lige  Resultat,  er  maaskee  intet  mere  frækt  end  det  sidste 
Middel,  som  Gonseilspr.  Hall  har  anvendt  for  at 
vinde  3  Stemmer  i  Rigsraadet,  hvad  der  netop  gav  Mini¬ 
steriet  den  Majoritet,  som  det  maatte  have  for  at  sætte 
Loven  igjennem1).  Paa  en  Tid,  da  det  var  Kong  Fre¬ 
derik  VII,  paa  Grund  af  Sygdommens  Gang,  umuligt  at 
tilkjendegive  sin  Villie,  gav  Hall  en  Forsikkring,  der,  naar 
den  skulde  have  den  Betydning,  som  man  maatte  lægge 
i  den  for  at  kunne  give  sin  Stemme  til  Forfatningen, 
forudsatte,  at  dette  afn  ødte  Svar  var  overensstemmende 
med  H.  M.’s  Villie  og  støttede  sig  til  denne2).  Hvad  der 
passerede  Torsdag  d.  12.  Novbr.  hos  A.  Hage3)  og  Halls 
Erklæring  i  Mødet  d.  13.  bør  sammenholdes  med  den 
aldeles  sikkre  Kjendsgjerning,  at  Kongen  allerede  Natten 
fra  Torsdag  til  Fredag  var  i  en  Tilstand,  der  udelukkede 
Muligheden  af  at  give  sin  Villie  tilkjende4). 

Jeg  har  ved  en  anden  Leilighed  sagt,  at  hele  Fre¬ 
derik  VIPs  Regjeringssystem  hvilede  paa  Usandhed,  og 
det  er  mig  aldeles  klart,  at  ogsaa  Usandhed  har  sat 
Kronen  paa  det. 

II.  27/i2  63. 

Hall  havde  givet  Kongen  den  Idee  at  samle  Nogle, 
som  H.  M.  havde  personligen  Tillid  til,  om  sig,  for  hvilke 

h  I  Rigsraadet  stemte  40  Ja,  16  Nej  til  Forfatningsforslaget  13/n 
1863.  38  for  var  det  fornødent  Flertal. 

2)  Halls  Udtalelser  i  Rigsraadet  13.  Novbr.  1863  se  Rigsraadstidende 
Folketingets  Forhandlinger  og  Neergaard  I,  768,  773—76. 

3)  Der  havde,  vistnok  Torsdag  Aften  d.  12.,  fundet  en  Forhandling 
Sted  mellem  A.  Hage,  Carlsen  og  Hall.  Hertil  sigtes  der  for¬ 
mentlig  ved  Davids  Bemærkning. 

4)  Om  Kongens  Tilstand  i  de  sidste  Dage  se  Neergaard  II,  792. 

H.  da  vilde* forklare  hele  Situationen,  og  derpaa  kunde 
udtale  sig  aabent  for  H.  M.,  om  der  var  en  anden  Vei 
at  slaae  ind  paa  end  den,  Ministeriet  havde  fulgt  og 
fremdeles  vilde  følge1). 

Mig  forekom  Halls  Forslag  som  et  Forsøg  paa  at 
holde  sig. 

Kongen  havde  imidlertid  opfattet  eller  grebet  Ideen 
som  en  Udvei  til  at  faae  et  nyt  Ministerium,. og  det 
laae  i  hans  Tanke,  det  kan  jeg  med  Bestemthed  sige, 
at  opfordre  disse  Mænd  med  saa  høist  forskjellige  politiske 
Anskuelser  at  forene  sig  i  en  fælleds  Overveielse  og  ledede 
alene  af  Fædrelandets  Vel  at  foreslaae  H.  M.  et  nyt 


x)  Om  dette  saakaldte  „udvidede  Statsraad"  eller  „lille  Rigsraad", 
der  afholdtes  2.  Juledag  den  26.  December  1863  om  Aftenen, 
se  Neergaard  II,  978  f.  og  de  der  citerede  Kilder.  Den  af  Jul. 
Clausen  i  „Af  Orla  Lehmanns  Papirer"  S.  220 — 21  gengivne 
Fremstilling  af  Finansminister  C.  E.  Fenger  m.  fl.  maa  i  denne 
Gengivelse  benyttes  med  Varsomhed,  idet  Udg.  uden  videre  har 
udeladt  flere  Bemærkninger  af  O.  Lehmann.  —  Sml.  Beret¬ 
ningen  af  1874,  ndfr.  S.  74 — 75,  hvor  David  bl.  a.  erklærer 
ikke  at  vide,  fra  hvem  Ideen  til  det  „udvidede  Statsraad" 
er  kommen.  —  De  skriftlige  Indbydelser  til  dette  Møde  har 
formentlig  været  affattet  paa  samme  Maade  som  til  Krieger, 
til  hvem  Indbydelsen,  der  er  bevaret  iblandt  hans  Papirer  (R.  A.), 
havde  flg.  Ordlyd:  „Ifølge  Hans  Majestæts  Allerhøieste  Befaling 
har  jeg  hermed  den  Ære  at  meddele  Deres  Høivelbaarenhed, 
at  Hans  Majestæt  ønsker  at  samtale  med  Dem  og  nogle  Flere 
iaften  Kl.  6M2  i  Hans  Majestæts  Palais  angaaende  den  øieblikke- 
lige  politiske  Stilling.  Idet  jeg  opfylder  den  Allerhøieste  Ordre 
skulde  jeg  tilføie,  at  Hans  Majestæt  venter  at  see  Dem  i  civil 
Dragt. 

Kjøbenhavn  i  Hs.  Majestæts  Gabinetssecretariat  d.  26.  De¬ 
cember  1863.  j  p 

Høivelbaarne 
Hr.  Etatsraad  Krieger 
Lic.  juris,  Assessor  i  Høiesteret, 

Gommandeur  af  Dannebrogen. 

Ministerium,  som  kunde  indslaae  en  fredeligere  Vei  uden 
at  træde  Landets  Ære  og  Selvstændighed  for  nær. 

Hall,  Monrad,  Fenger,  Madvig,  Krieger,  Andræ,  Fon- 
nesbech,  Kranold,  Tscherning,  Ussing  og  jeg  (Bluhme 
kom  senere)  vare  forsamlede,  da  Kongen  traadte  ind. 
Synlig  forlegen  udviklede  han  saa  uklart  sin  Tanke,  at 
Forsamlingens  Hensigt  umuligt  kunde  opfattes,  naar  man 
ikke  forud  kendte  denne.  Krieger,  som  formodentligen 
ikke  vidste,  at  Ideen  til  Forsamlingen  var  udgaaet  fra 
Hall,  gjorde  strax  nogle  formelle  Indvendinger  om  dens 
Stilling  til  det  ansvarlige  Ministerium,  hvilke  Indvendinger 
ligeledes  optoges  af  Andræ,  medens  Madvig,  som  vilde 
gøre  deres  Betydning  forstaaelig  for  Kongen,  der  ikke 
syntes  at  fatte  denne,  kun  gjorde  dem  mere  uforstaae- 
lige.  Med  en  Følelse  af  Uklarhed  over  den  tilsigtede 
Hensigt  af  Sammenkomsten  satte  man  sig  om  det  grønne 
Bord. 

Kongen  anmodede  derpaa  Hall  [om]  at  forklare  Situa¬ 
tionen,  og  tilkjendegav,  at  han  ikke  blev  tilstede  under 
denne  [Forklaring],  men  vilde,  naar  man  var  bleven  sat 
ind  i  [Situationen]1),  komme  tilbage  for  at  bivaane  den 
Discussion,  som  da  turde  forventes.  Paa  et  Spørgsmaal 
af  Tscherning,  om  Gonseilspræsidenten  ikke  havde  givet 
H.  M.  et  klart  resumé  af  denne  i  dens  fremskridende 
Udvikling,  bemærkede  Hall,  at  dette  selvfølgeligen  var 
skeet,  men  ikke  paa  nogen  formel  Maade,  da  Begiven¬ 
hederne  hurtigen  vare  fulgte  paa  hinanden  og  tildeels 
vare  indtraadte  i  den  allerseneste  Tid. 

Da  Kongen  havde  trukket  sig  tilbage,  fremkom  Krieger 
og  Andræ  igjen  med  formelle  Betænkeligheder,  hvortil 

*)  Sætningen  i  Mnskr.  meningsløs;  der  maa  indføjes  „ Forklaring 
og  „ Situationen “  sættes  i  Stedet  for  „denne“. 

Spørgsmaalet  knyttede  sig,  om  ikke  Kongens  Nærværelse 
maatte  ansees  for  nødvendig  under  Fremstillingen  af 
Situationen  og  den  derpaa  følgende  Discussion.  En  rum 
Tid  hengik  saaledes,  inden  Hall  paabegyndte  sin  exposé, 
hvoraf  fremgik,  at  Ministeriet  allerede  den  20.  Decbr., 
altsaa  Dagen  før  Rigsraadets  Opløsning,  havde  modtaget 
Wodehouses  og  Ewers’s  Erklæring  paa  Englands  og  Rus¬ 
lands  Vegne,  al  ingen  Understøttelse  var  at  regne  paa 
fra  disse  Magters  Side,  med  mindre  Forfatningen  af  18. 
Novbr.  inden  1.  Januar  var  sat  ud  af  Kraft  for  Slesvigs 
Vedkommende,  at  Fleury  samme  Dag  havde  afgivet 
samme  Erklæring  i  Kejserens  Navn  og  efter  et  senere 
modtaget  Telegram  havde  sluttet  sig  til  de  to  andre 
Stormagters  Erklæring,  og  at  ligesaa  lidt  nogen  Bistand 
var  at  vente  fra  svensk-norsk  Side1).  Efter  at  Tscherning 
paa  ny  vilde  have  det  constateret,  at  Rigsraadets  Opløs¬ 
ning  var  besluttet,  efter  at  Gabinettet  var  sat  i  Kundskab 
om  de  tre  Stormagters  overensstemmende  Anskuelse  af 
Fælledsforfatningen,  troede  man  det  rigtigst,  for  at  fore¬ 
bygge  al  Polemik  med  Hensyn  til  Sagens  tidligere  Stadier, 
at  anmode  Gonseilspræsidenten  om  at  fortsætte  Beret¬ 
ningen  indtil  den  allernyeste  Tid,  og  Hall  meddelte  nu, 
at  Wodehouse,  hvad  der  først  for  faa  Timer  [siden]  var 
blevet  ham  meddelt,  havde  faaet  et  Telegram,  hvorefter 
hans  Regjering  ikke  vilde  være  utilbøjelig  til,  naar  et 
Andragende  fremkom  fra  den  danske  Regjerings  Side  om, 
at  den  dansk-tyske  Strid  maatte  finde  sin  Afgjørelse  ved 
en  Gonference  i  Paris,  kraftigen  at  understøtte  et  saadant 
Andragende,  hvor  utilbøjelig  England  overhovedet  ellers 
var  til  at  gaae  inch  paa  Napoleons  Idee  om  en  Pariser- 


L)  Srnl.  Neergaard  II,  963. 

Congres1).  Det  var  naturligt,  tilføiede  Hall,  som  syntes 
at  antage,  at  Sagen  ved  dette  Tilbud  var  kommen  til 
et  nyt  Stadium,  at  det  Telegram,  som  Wodehouse  havde 
faaet,  ikkun  indeholdt  Hovedgjenstanden,  at  meget  endnu 
vilde  være  at  forenes  om,  ifald  Frankrig  billigede  denne 
Udvei,  men  at  Wodehouse  dog  havde  udtalt,  at  det 
maatte  ansees  for  nødvendigt,  for  at  Tydskland  ogsaa 
skulde  formaaes  til  at  acceptere  Forslaget,  at  indrømme, 
at  Conferencen  tiltraadtes  af  Repræsentanter  for  For¬ 
bundet  og  at  status  quo  —  Holsteens  Besættelse  af  For- 
bundstroppér  —  opretholdtes  indtil  Stridens  endelige 
Afgjørelse. 

Det  blev  fra  alle  Sider  erkjendt,  at  Sagen  hermed 
virkelig  var  bragt  i  en  noget  forandret  Stilling,  og  Krieger 
tog  heraf  Anledning  til  paa  ny  at  urgere  paa,  at  denne 
Forsamling  ikke  burde  udtale  sig  om  Ministeriets  Stilling 
til  Kongen,  saa  meget  mindre  som  der  nu  ikke  længer 
var  nogen  Meningsforskjellighed  tilstæde  imellem  H.  M.  og 
Gabinettet,  idet  Kongen  factisk  havde  erkjendt  det  Rigtige 
i  ikke  at  indkalde  Rigsraadet,  og  Gabinettet  upaatvivle- 
ligen  med  Kongen  vel  var  enig  om  at  betragte  Wode- 
houses  seneste  Ouverture  for  et  nyt  Stadium,  hvori 
Sagen  var  kommet. 

Imidlertid  maae  Hall  ikke  have  fundet  den  Taushed, 
hvormed  Forsamlingen  modtog  Kriegers  Bemærkning,  til¬ 
fredsstillende  for  Gabinettet,  og  han  opfordrede  os  derfor 
til  at  udtale  os  nærmere  om  Gabinettets  Stilling  ligeover- 
for  det  sidste  Forslag  fra  den  engelske  Regjerings  Side. 
Denne  Opfordring  var  vistnok  ikke  ligefrem,  men 
var  holdt  i  den  samme  dunkle  Uføl  arhed  som  Gon- 
seilspræsidentens  hele  øvrige  Foredrag. 


l)  Neergaard  II,  976. 

Da  Tausheden,  hvad  der  ikke  var  forunderligt,  heller 
ikke  paa  denne  Maade  blev  forjaget,  og  da  det  Hele,  saa 
at  sige,  truede  med  at  gaae  i  Staae,  tog  jeg  Ordet  for 
at  udtale  min  Anskuelse:  at  Situationen  ligesaavel  maatte 
betragtes  indad  som  udadtil,  at  uden  at  ville  bedømme 
den  hidtil  fulgte  Politik,  maatte  det  af  Alle  erkjendes,  at 
den  i  Landet  fandt  en  almindelig  Billigelse,  i  Udlandet 
en  almindelig  Misbilligelse.  Vi  stode  fuldkomment  iso¬ 
lerede,  uden  Udsigt  til  Understøttelse  fra  nogen  Side 
foran  en  Krig  i  og  om  Slesvig  mod  en  Overmagt,  der 
truede  os1)  med  Ødelæggelse  og  Monarkiets  Søndersplit- 
telse,  uden  Udsigter  selv  efter  den  mest  fortvivlede  Mod¬ 
stand  at  opnaa  en  saadan  endelig  Løsning,  der  kunde 
tilfredsstille  Nationalfølelsen.  Men  denne  Stilling  ikke 
blot  fandt  Nationen  sig  i,  men  den  betragtede  den  som 
den  naturlige,  stolt  af  sin  Ret  og  af  den  Uret,  som  den 
maatte  lide,  og  redebon  til  ethvert  Offer.  At  indslaae 
paa  en  ny  Vei,  under  nye  Mænd  vilde  opvække  en  Mis- 
fornøielse,  hvis  Udbrud  i  og  for  sig  neppe  vare  farlige, 
men  som  udadtil  vilde  være  end  mere  farlige.  Intet 
vilde  være  dem,  der  vilde  sønderrive  Londonertractaten, 
mere  kjærkomment  end  om  et  Angreb  paa  det  nye  Dy¬ 
nasti  ogsaa  manifesterede  sig  i  Kongeriget.  Naar  dette 
kunde  siges  at  være  paatvungent  her,  medens  Oprøret 
i  Hertugdømmet  reiste  sig  imod  det,  vilde  ingen  Magt 
holde  paa  Londonertractaten.  Man  maatte  derfor  hverken 
tabe  Ind-  eller  Udlandet  af  Sigte.  Man  maatte  ønske, 
at  de  Mænd,  hvis  Navn  havde  en  skurrende  Klang  i 
Udlandets  Øren,  afløstes  af  Mænd,  der  ikke  der  bleve 
betragtede,  med  Ret  eller  Uret,  som  uforsonlige  Fjender 

*)  Herefter  følger  i  Mnskr.  Ordene:  „ikke  blot“,  der  dog  maa  ud- 
gaa,  da  de  savner  Efterled. 

af  den  Ordning,  som  i  1851  og  1852  var  bragt  tilveie, 
og  man  maatte  beholde  nogle  af  de  Mænd,  til  hvilke 
man  i  Indlandet  havde  den  faste  Tillid ,  at  de  satte 
Landets  Ære  og  Selvstændighed  over  Alt.  Et  saadant 
Goalitions  Ministerium  vilde  vistnok  være  vanskeligt  at 
tilveiebringe,  men  ikke  umuligt;  sand  Fædrelandskær¬ 
lighed  maatte  besjæle  de  Aftrædende  ligesom  de  Tiltræ¬ 
dende,  og  fra  alle  Sider  maatte  der  bringes  Offere. 

Hall,  til  hvem  jeg  ikke  utydeligen  havde  alluderet, 
tiltraadte  med  en  paafaldende  Aabenhed  min  Anskuelse, 
og  Monrad  udtalte  sig  vel  mere  forbeholdent,  men  dog 
ikke  i  Modstrid  med  denne.  Da  Madvig  derpaa  opfor¬ 
drede  Enhver  til  at  yttre  sin  Mening,  tog  Ussing1)  Ordet 
for  at  vise,  at  det  var  det  nærværende  (?) 2)  Ministeriums 
Pligt  at  klare  Situationen,  i  hvilken  dets  Politik  havde 
bragt  Landet.  De  øvrige  Tilstedeværende  yttrede  sig  svæ¬ 
vende  imellem  begge  Retninger,  og  med  hvilken  Uklarhed 
dette  skete,  kan  bedst  sees  deraf,  at  Tscherning  henholdt 
sig  ubetinget  til  Gonseilspræsidenten ,  hvis  Yttringer  af 
Madvig  blev  resumerede  som  en  Erklæring,  at  han  til¬ 
traadte  Ussings  Anskuelse.  Intet  Under  derfor,  at  Kongen, 
som  igjennem  Madvig  skulde  underrettes  om  det  Resultat, 
hvortil  Forsamlingen  var  kommen,  stod  i  den  Formening, 
at  det  var  dens  Raad,  at  Hall  skulde  bibeholde  Mini¬ 
steriet  uforandret,  og  at  han  med  nogen  Forundring 
siden ,  da  Bluhme  og  jeg  alene  vare  bievne  tilbage  hos 
ham,  erfarede,  at  dette  langtfra  kunde  siges  at  være 
Tilfældet,  men  at  Madvig,  som  hele  Tiden  havde  været 


J)  Konferensraad  Tage  Algreen-Ussing  (1797 — 1872),  Medlem  af 
Rigsraadet. 

2)  Spørgsmaalstegnet  staar  i  Mnskr.  Den  27l  12,  da  David  skrev 
dette,  var  der  Ministerkrise. 

i  en  paafaldende  nervøs  Spænding,  maatte  have  misfor- 
staaet  Et  og  Andet,  og  overhørt  endnu  Mere. 

Bluhme  udviklede  i  denne  Samtale  med  H.  M.1), 
hvorfor  man  ikke  burde  tænke  paa  Dannelsen  af  et  Heel- 
statsministerium,  og  hvorfor  han  ikke  burde  eller  kunde 
nu  indtræde  i  noget  Coalitions-Ministerium ,  hvad  jeg 
havde  anbefalet,  og  hvis  Hensigtsmæssighed  under  de 
nærværende  [Forhold]  jeg  udviklede  for  Kongen,  som 
jeg  forlod  henimod  Midnat. 

Hall  har  idag  (o:  d.  27.  December)  havt  en  lang  Con- 
ference  med  Kongen,  men  hvad  dens  Resultat  var,  veed 
jeg  ikke,  da  jeg  slet  ikke  har  seet  Kongen  idag2). 

[Mandag]  28/ 12  63. 

Kongen  underrettede  mig  idag  om,  at  han  bestemt 
havde  udtalt  for  Hall,  at  hanikke  kunde  eller  vilde 
bibeholde  Ministeriet  i  dets  Heelhed,  og  at  han 
maatte  acceptere  den  indgivne  Demission,  ifald  Conseils- 
præsidenten  vedblev  sit  Forlangende  enten  at  gjenoptage 
hele  Ministeriet  eller  at  afgaae.  Om  H.  M.  har  sat  Hall 
i  Kundskab  om,  at  Monrad  i  saa  Fald  havde  erklæret 
sig  bereed  til  at  danne  et  nyt  Ministerium,  veed  jeg  ikke, 
men  jeg  har  Grund  til  at  troe  det3).  Klokken  8  fik 
Hall  Underretning  om,  at  Ministeriets  Demission  var  ac¬ 
cepteret,  og  samtidig  fik  Monrad  det  Hverv  at  danne 
et  nyt  Ministerium4). 

Situationen  har  igjen  Noget  forandret  sig.  Dotezac5) 

9  Se  nedenfor  S.  77. 

2)  Sml.  Neergaard  II,  980. 

3)  Sml.  vedr.  denne  Sætning  en  Bemærkning  hos  Neergaard  II,  981 
om  Monrads  Stilling. 

4)  Sml.  Neergaard  II,  981. 

6)  Den  franske  Gesandt  i  København. 

er  aldeles  imod  at  støtte  Forlangendet  om  en  Conference 
i  Paris  og  paastaaer,  at  et  saadant  Forlangende  vilde 
blive  afviist  af  Keiseren.  Nicolai1),  som  imorges  Intet 
vidste  herom,  erfarede  det  til  sin  største  Forbauselse  i 
Mid’dags.  Jeg  troer,  at  han  har  bevæget  Wodehouse  til 
at  telegrafere  til  Lord  Cowley2)  for  at  erfare  dette  In¬ 
cidents  Sandhed  og  Betydning. 

[Onsdag]  30/i2  63. 

Hvorledes  Monrad  danner  sit  Ministerium  eller 
hvor  nær  det  er  med  Dannelsen,  veed  jeg  ikke;  jeg  har 
hverken  igaar  eller  idag  talt  med  Kongen.  Folk  have 
saa  meget  at  bestille  med,  at  det  er  mig,  som  raader 
H.  M.,  at  det  næsten  er  latterligt.  Selv  Ussing  troer,  at 
det  er  Tilfældet,  skjøndt  han  burde  vide,  at  jeg  aldrig 
gaaer  til  Kongen  uden  at  være  kaldet  til  H.  M.  og  at  der 
ofte  gaaer  8  Dage  hen,  uden  at  jeg  hører  Noget  fra  H.  M. 
Jeg  talte  med  Bluhme  iaften.  Han  troer,  at  man  i  Paris 
vil  optage  Ideen  om  Slesvigs  Deling ;  jeg  anseer  det  snarere 
for  rimeligt,  at  et  med  Kongeriget  uniont  Slesvigholsteen  vil 
blive  Stridens  bedrøvelige  Ende,  hvortil  det  Hallske  Mini¬ 
sterium  troligen  har  bidraget  i  sin  Blindhed;  thi  blind 
maatte  man  være,  naar  man  ikke  saae,  at  det  skindøde 
Slesvigholsteen  maatte  vækkes  af  sin  Dødssøvn,  naar 
man  stræbte  at  kalde  tillive  den  i  1851 — 52  skrinlagte 
Eiderstat. 

[Torsdag]  31 1 12  63. 

Monrads  Ministerium  er  kommet  istand,  men 
hvorledes?3)  Han  har  ikke  kunnet  formaae  en  eneste 


a)  Baron  Nicolai,  russisk  Gesandt  i  København. 

2)  Lord  Cowley,  engelsk  Gesandt  i  Paris. 

3)  Monrads  Ministerium  dannedes  31/i2  1863.  Han  selv  blev  Kon- 

politisk  Gharacteer  til  at  indtræde  i  samme.  Nutzhorn 
er  en  dygtig  Gontorchef,  men  han  er  et  politisk  Nal  eller 
ialfald  et  politisk  Spørgsmaalstegn.  Simony  ad  interim 
slesvigsk  Minister,  og  Udenrigsportefeuillen  ad  interim  i 
Monrads  Hænder,  til  hvilke  ogsaa  de  holsteenske  Sager 
ere  betroede,  endeligen  Monrad  Finantsminister.  I  1857 
under  Krisen,  da  jeg  foreslog  ham,  som  dengang  var  een 
af  Folketingets  Coryphæer,  at  indtræde  i  den  Commission, 
som  skulde  foreslaae,  hvilke  Forholdsregler  skulde  tages, 
svarede  han  mig:  „Af  Alting  forstaaer  jeg  mig  mindst 
paa  Finantsvæsenet*. 

Det  kalder  man  at  ende  Ministerkrisen  —  og  dog 
glæder  man  sig  derover,  og  selv  Kongen  er  glad  over, 
at  han  har  faaet  Ministre! 

H.  M.  reiser  iaften  Kl.  11.  Jeg  har  siden  i  Mandags 
Morges  ikke  talt  med  Ham,  —  jeg  antog,  at  det  vilde 
gjøre  Ombrage,  ifald  man  saae  mig  i  Palaiet.  Nu  da 
Ministerkrisen  „er  endt“,  havde  jeg  ingen  Grund  til  at 
holde  mig  borte.  Jeg  talte  længe  med  H.  M.,  men  det 
er  min  Overbeviisning,  at  Monrad  ikke  har  noget  bestemt 
Program  eller  idetmindste  ikke  har  meddeelt  Kongen  et 
saadant.  H.  M.  haaber,  at  Qvade  vil  indtræde  som 
Udenrigsminister  og  bad  mig  „overtale “  ham  dertil  og 
at  sige  ham,  hvilken  personlig  Tjeneste  han  derved  vilde 
gjøre  Kongen.  Jeg  raadede  H.  M.  ikke  at  blive  i  Hoved- 
quarteret,  naar  Krigen  brød  løs  —  ethvert  Uheld  vilde 
da  tilskrives  hans  Indblanding  i  Gommandoen;  derimod 
troede  jeg,  at  Kronprindsens  Forbliven  der  kunde  have 
en  god  moralsk  Virkning.  Før  jeg  tog  Afsked  med  ham, 

seilspræsident  og  Finansminister  samt  Minister  for  Holsten  og 
Lauenburg,  G.  Nutzhorn  blev  Indenrigsminister,  G.  F.  Simony 
Minister  for  Slesvig  (til  24/i  1864),  og  Quaade  Udenrigsminister 
(fra  8/i  1864). 

gjorde  jeg  ham  opmærksom  paa,  at  Øerne  var  næsten 
blottede  for  Tropper,  og  at  et  Angreb  paa  disse  dog 
maatte  henregnes  til  Mulighederne.  Han  lovede  mig 
derom  at  tale  med  Krigs-  og  Marineministeren. 

Kongen  havde  kun  „et  svagt  Haab“  om,  at  Con- 
ferentsen  vilde  komme  istand,  men  om  det  er  paa  Grund 
af  Dotezacs  Meddelelse  fra  forleden  Dag  eller  om  det  er, 
fordi  de  directe  Meddelelser,  som  man  har  faaet,  antyde, 
at  Keiseren  er  imod  denne  Congres  en  miniature,  fik 
jeg  ikke  at  vide.  Maaskee  vidste  Kongen  det  ikke  selv. 
Hvorvidt  Monrad  virkelig  vil  holde  H.  M.  au  fait  med 
Underhandlingens  Gang  og  ikke  lægge  Dølgsmaal  paa, 
hvad  Kongen  bør  vide,  vil  Tiden  vise.  Kongen  sagde 
mig,  at  han  havde  forpligtet  sig  dertil,  da  H.  M.  iblandt 
Andet  havde  beklaget  sig  over,  at  Ministeriet  Hall  havde 
fortiet  ham  Ting,  som  han  burde  have  været  sat  i  nøie 
Kundskab  om.  Jeg  vil  haabe,  at  Kongen  i  saa  Henseende 
er1)  nøieregnende  med  sine  nye  Ministre. 

Ligesom  jeg  med  et  tungt  Sind  sagde  H.  M.  Farvel, 
gav  han  mig  med  en  vis  Beklemthed  Haanden  og  sagde: 
„Paa  Deres  Hengivenhed  og  Venskab  veed  jeg,  at  jeg 
kan  stole  i  det  nye  som  i  det  gamle  Aar.  Lev  vel“. 
Han  bad  mig  hilse  Bluhme  og  erindrede  mig  om  mit 
Løfte  at  tale  med  Qvade. 

Jeg  læste  Artiklen  i  Fædrelandet  31.  Decbr. 
1863,  der  forsvarer  Sverrigs  Politik  og  to  Breve  til  Pr. 
Frederik2),  det  ene  fra  Hertugen  af  Nassau,  det  andet 
fra  Storhertugen  af  Weimar3).  Dersom  noget  er  klart, 

*)  I  Teksten  staar,  formentlig  ved  en  Fejlskrivning:  ...  i  saa  Hen¬ 
seende,  og  nøieregnende. 

2)  Prins  Frederik  af  Hessen,  Christian  lX’s  Svoger. 

3)  Hertug  Adolph  Wilhelm  af  Hessen-Nassau  (f.  1827)  og  Storhertug 
Carl  Alexander  af  Sachsen- Weimar  (f.  1818). 

saa  er  det,  at  en  alt  undergravende  Demoralisation  gjen- 
nemtrænger  Samfundet  og  yttrer  sin  ødelæggende  Virkning 
paa  de  Høieste  som  paa  de  Laveste.  Stod  denne  De¬ 
moralisation  mig  ikke  saa  levende  for  Øie,  vilde  jeg 
maaskee  være  fristet  til  at  tage  en  Afskrift  af  disse  2 
Breve,  skjøndt  jeg  har  givet  Prinds  Frederik  mit  Ord 
kun  selv  at  læse  dem.  Hert.  af  Nassau  finder,  at 
Hrt.  af  Augustenborg  kun  meget  uegentligen  kan  siges 
at  have  renunceret  for  sig,  for  sin  Søn  og  Familie  slet 
ikke.  Det  tydske  Forbund  gjør  vel  de  souveraine  For¬ 
bundsmedlemmer  Souverain,  og  de  tydske  Fyrsters  Aner- 
kjendelse  af  Londonertractaten  ansees  „selvfølgeligen"  at 
være  betinget  af  Forbundets  Samtykke? 

Skulde  Hert.  af  Nassau  ved  den  Revolution,  som 
truer  Tydskland,  og  for  hvilken  det  augusten borgske  Ex- 
periment  skal  tjene  som  Afleder,  medens  Smaastaterne 
ligefra  in  qvarto  til  in  sedez  ville  emancipere  sig  fra 
Stormagterne  in  folio,  —  skulde  bemeldte  Hertug  med 
sine  kronede  Standsfæller  bukke  under,  saa  raader  jeg 
ham  at  lade  sig  engagere  af  Hr.  Ploug,  ligesom  denne 

maa  være  engageret  af - • .  Det  maa  betale  sig  godt, 

thi  „Fædrelandet"  betaler  sig  iøvrigt  slet;  og  dog 
staaer  der  paa  Bladets  første  Side  at  læse,  at  det  ved¬ 
bliver  at  udkomme  i  1864. 

III. 

. .  .  Allerede  oftere  havde  jeg  gjort  Prinds  Christian 
i  1863  opmærksom  paa,  hvor  vigtigt  det  var,  at  han 
alvorligt  tænkte  paa,  hvad  han  vilde  gjøre,  naar  han  blev 
kaldet  til  Tronen,  og  til  hvilke  Mænd  han  vilde  henvende 
sig.  De  Svar,  som  han  gav  mig,  maatte  overbevise  mig 
om,  at  han  enten  slet  ikke  eller  idetmindste  ikke  alvor- 

Historisk  Tidsskrift.  8.  R.  V  5 

ligen  tænkte  herpaa.  Saaleedes  nærmede  sig,  under  en 
Sorgløshed  fra  Prindsens  Side,  der  maa  kaldes  svag,  ifald 
man  ikke  vil  kalde  den  barnagtig,  den  skjæbnesvangre 
Dag,  da  ban  kaldtes  paa  Danmarks  Trone.  Endnu  om¬ 
trent  14  Dage  før  Frederik  VIFs  Død,  da  jeg  talte  om 
hans  betænkelige  Sundhedstilstand,  sagde  han  til  mig: 
„Kongen  overlever  os  begge!" 

1  de  nærmeste  Dage  saae  jeg  ikke  Prindsen,  da 
jeg  paa  Grund  af  Gigtsmerter  i  Knæet  ikke  turde  gaae 
ud.  Om  Torsdagen  [12.  November]  besøgte  mig  Etats- 
raad  C.  for  at  see  til  mig;  han  fortalte  mig,  at  Professor 
Lund1)  telegraphisk  var  bleven  kaldt  til  Gliicksborg,  til¬ 
føjende:  „Kongen  maa  være  farlig  syg".  Saasnart  han 
var  gaaet,  skrev  jeg  til  Prindsen,  meldende  ham,  hvad 
jeg  havde  hørt.  Om  Fredagen  og  Lørdagen  hørte  jeg 
Intet  fra  ham.  Om  Søndagen  [15.  November]  fik  jeg 
en  Billet  fra  ham,  hvori  han  bad  mig  om  at  komme 
strax  til  sig.  (Billetten  maa  findes  blandt  mine  Papirer2). 
Jeg  klædte  mig  paa  og  kjørte  til  Palaiet.  Ankommen 
der  heed  det  sig,  at  Prindsen  var  gaaet  over  til  Land¬ 
greven3),  hvor  han  skulde  spise  til  Middag,  men  at  han 
lod  mig  bede  om  at  vente  paa  sig.  Indført  i  hans  Væ¬ 
relse  sad  jeg  mig  i  en  Lænestoel  og  overtænkte  Situationen ; 
thi  det  anede  mig,  hvad  der  var  hændet.  Det  varede 
heller  ikke  længe,  inden  han  kom,  tilsyneladende  rolig. 
„Kongen  er  død,“  var  hans  Ord  til  mig,  „hvad  skal  jeg 
nu  gjørew.  „Har  De  talt  med  Mænd,  som  De  har  Tillid 
til,  og  som  kunne  staa  Dem  bi  som  ansvarshavende 
Baadgivere?"  sagde  jeg.  Paa  hans  benægtende  Svar 

J).  Kong  Frederik  Vll’s  Livlæge  J.  J.  G.  Lund  (1801—84). 

2)  Sml.  S.  47. 

3)  Landgrev  Vilhelm  af  Hessen. 

yttrede  jeg.  „Saa  er  der ,  saavidt  jeg  skjønner,  for  det 
første  Intet  andet  at  gjøre  end  at  beholde  det  Ministerium, 
som  Deres  Majestæt  med  Kronen  har  arvet  efter  Fre¬ 
derik  VII".  Paa  hans  Indvending,  „at  han  ikke  havde 
Tillid  til  flere  af  Ministrene",  yttrede  jeg  for  ham,  at  jeg 
ikke  burde  fortie  for  ham,  at  han  ikke  var  populair  og 
at  han  skulde  være  en  meget  populair  Konges  Efterfølger; 
at  de  Mænd,  han  snarest  vilde  tænke  paa  for  at  danne 
et  nyt  Ministerium,  havde  den  offentlige  Mening  mod  sig, 
medens  det  national-liberale  Ministerium,  som  sad  ved 
Roret,  blev  baaret  af  denne.  Kongen  sad  derpaa  nogle 
Øieblikke  taus.  —  „Og  skal  jeg  da  underskrive  Fælles¬ 
forfatningen  V"  sagde  han.  „Deres  Majestæt  skal  søge 
at  vinde  Tid  —  det  er  det  eneste  Raad  jeg  kan  og  tør 
give  Dem"’  svarede  jeg.  „Hvad  troer  De,  at  man  vil 
raade  mig  til  i  England"  ?  „Jeg  veed  det  ikke,  men  jeg 
skal  søge  at  skaffe  Dem  det  at  vide" ,  svarede  jeg.  Kongen 
skrev  derpaa  en  Billet  til  Hall  og  ønskede  mig  en  rolig 
Nat  og  bad  mig  undskylde,  at  han  muligvis  havde  gjort 
mig  en  for  mit  Helbred  skadelig  Uleilighed.  Christian  IX 
var  i  dette  Øieblik  ganske  Prindsen  af  Gliicksborg. 

Da  jeg  har  omtalt  hans  besynderlige  Indifferentisme 
for  hvad  der  maatte  og  vilde  komme,  tør  jeg  saa  meget 
mindre  fortie,  at  han,  da  det  var  kommet,  ganske  var 
opfyldt  af  Tanken,  hvad  han  nu  havde  at  gjøre.  Dette 
viste  sig  tydeligt,  da  han  i  min  Nærværelse  modtog  et 
Besøg  af  Landgreven,  der,  skjøndt  denne  af  ham  selv 
var  blevet  underrettet  om  Frederik  VII’s  Død,  vilde 
lykønske  Kongen  til  sin  Tronbestigelse.  Det  viste  sig 
ligeledes,  da  Grev  H. x)  lod  sig  melde  for  at  modtage 


')  Grev  V.  Holck.  Sml.  S.  48. 

hans  Befalinger  med  Hensyn  til  Staldetaten,  der  dog 
ellers  laae  ham  meget  paa  Hjerte. 

Skjøndt  det  var  blevet  silde,  tog  jeg  til  den  engelske 
Minister  Sir  August  Paget,  og  fortalte  ham,  hvad  han 
endnu  ikke  vidste,  at  Frederik  VII  var  død1).  „Jeg  er 
nu  meget  spændt  paa,  hvad  Kongen  nu  vil  gjøre  og  om 
han  vil  underskrive  Fællesforfatningen* ,  sagde  jeg,  til- 
føiende  „Hvad  troer  De,  at  John  Russell  vilde  raade  til?* 
„Jeg  kan  ikke  vide  det*,  svarede  Paget,  „men  vil  De 
have  det,  skal  jeg  telegraphere  til  London,  at  Kongen 
ønsker  Raad*.  „Nei,  gjør  det  ikke,  thi  Kongen  har  ikke 
for  mig  yttret  et  sligt  Ønske;  men  det  er  kun  min  Me¬ 
ning,  at  Russells  Raad  maatte  være  Kongen  høist  vigtigt*. 
„Godt,  saa  vil  jeg  strax  telegraphere,  at  een  af  Kongens 
bekjendte  Venner  for  mig  har  paapeget  Vigtigheden  heraf*. 
Efterat  Sir  Paget  havde  lovet  imorgen  Formiddag  at  lade 
mig  vide,  om  han  havde  faaet  noget  Telegram  fra  London, 
forlod  jeg  ham. 

Efter  Russells  Svar  skulde  Kongen  søge  at  vinde 
Tid.  Med  dette  Svar  gik  jeg  til  Kongen,  hvem  jeg  mødte 
paa  den  lille  Trappe,  der  førte  til  hans  Privat- Værelser2). 
Jeg  gav  ham  det  der,  da  han  ilede  med  at  komme  til 
Christiansborg  Slot,  hvor  Proclameringen  skulde  skee. 

Kort  Tid  derefter  gik  jeg  ogsaa  derhen,  da  Rigsraadet 
var  tilsagt  til  at  overvære  denne  Act.  Da  jeg  gik  over 
Pladsen  foran  Slottet,  var  denne  allerede  overfyldt  af 
Mennesker.  Det  var  en  meget  støiende  og  broget  For¬ 
samling.  Jeg  gik  ned  til  mine  Colleger  i  Rigsraadet  og 
med  dem  op  i  Audiencegemakket.  Der  kom  Politidirec- 


*)  Sml.  S.  52—53. 
2)  Sml.  S.  53. 

teuren1)  mig  imøde,  noget  hædsblæsende ,  og  bad  mig 
om  at  gaae  til  Kongen  førend  Proclameringen  for  at 
raade  H.  M.  til,  naar  han  træder  ud  paa  Balconen,  at 
forkynde,  at  han  har  underskrevet.  „Jeg  hører  ikke  til 
Kongens  ansvarshavende  Raadgivere*,  svarede  jeg  ham 
rolig  og  bestemt.  „Vil  De  da  indestaae  for  Stadens 
Rolighed ?“  „Nei,  men  det  skal  De*.  „Det  kan  jeg  ikke*. 
„Godt,  saa  vil  jeg  gaae  til  Kongen  og  fortælle  ham  denne 
vor  Samtale*.  „Nei,  det  maa  De  ikke*.  „Godt,  saa 
gaaer  jeg  heller  [ikke]  ind  til  Kongen*. 

Der  leve  vist  endnu  mange,  som  have  bivaanet 
Proclameringen.  Kongen  traadte  fast  og  rolig  ud  paa 
Balconen,  han  forkyndte  Intet  om  Underskriften,  men 
havde  lovet  det  Ministrene2)  og  det  maa  være  strax 
meddeelt  Stimmelen  paa  Pladsen,  og  havde  upaatvivlelig 
Indflydelse  paa  Stemningen.  Jeg  har  aldrig  bebreidet 
Ministeriet,  at  det  handlede  som  det  gjorde,  eller  Kongen, 
at  han  gav  sit  Løfte  uden  at  søge  at  vinde  Tid.  Mini¬ 
steriet  handlede  conseqvent;  Fællesforfatningen  var  dets 
Værn,  dets  hele  politiske  Systems  Endemaal ;  det  maatte 
altsaa  sætte  dens  Ikrafttræden  over  Alt,  men  Kongen 
handlede  ikke  mindre  conseqvent,  thi  naar  han  bibeholdt 
det  national-liberale  Ministerium,  maatte  han  ogsaa  følge 
den  national-liberale  Politik.  Det  er  saa  langtfra,  at  jeg 
har  bebreidet  den  Ene  eller  den  Anden  sin  Handlemaade, 
at  jeg  tvertimod  har  taget  den  i  Forsvar,  hvad  jeg  strax 
kommer  til  at  omtale. 

Jeg  troer  heller  ikke,  at  et  andet  Ministerium  vilde 
have  kunnet  undgaae  at  tilraade  Kongen  at  stadfæste 

9  Etatsraad  G.  Grone.  Sml.  S.  50 — 51. 

2)  Saaledes  staar  der  i  Mnskr.  Meningen  er  formentlig:  havde 
lovet  Ministrene  at  underskrive. 

Fællesforfatningen,  —  Omstændighederne  gjorde  det 
til  en  Nødvendighed.  At  optræde  paa  en  saa  bestemt 
Maade  mod  den  almindelige  Mening  vilde  have  været  i 
høieste  Grad  uklogt  og  farligt  for  det  nye  Dynasties 
Grundlægger,  saa  meget  mere  som  Folket  var  besat  af 
Scandinavisme. 

Efter  denne  Dag  saae  jeg  ikke  Kongen  i  længere 
Tid,  —  han  lod  mig  ikke  kalde  til  sig  eller  gav  mig 
noget  Beviis  paa  sin  Naade.  Mine  Venner  bebreidede 
ham  det,  medens  jeg  fandt  det  klogt  og  forsvarede  det; 
han  burde  undgaae  Alt,  hvad  der  kunde  vække  Mini¬ 
strenes  Mistanke  om ,  at  han  søgte  Raad  udenfor  sine 
ansvarshavende  Raadgivere.  Jeg  var  endnu  dengang 
langtfra  at  troe,  at  Christian  IX  ikke  ansaae  sig  særlig 
forpligtet  mod  mig,  der  ved  flere  Ledigheder  havde  beviist 
mig  som  hans  troeste  Ven.  Denne  Tro  fik  jeg  først  i 
Hænde,  da1)  han  i  1865  tillod  Grev  Frijs,  formodentlig 
for  ikke  at  forarge  sin  daværende  Ven  I.  A.  Hansen,  at 
forbigaae  mig  ved  Valget  af  de  livsvarige  Medlemmer  af 
Landsthinget.  At  han  skulde  have  gjort  det  i  den  hemme¬ 
lige  Tanke,  derved  at  forskaffe  mig  den  Anerkjendelse 
fra  Folkets  Side,  der  blev  mig  til  Deel,  have  vist  Mange 
ikke  troet  og  troer  jeg  ærligt  sagt  heller  ikke  selv2). 

Jeg  havde,  som  sagt,  i  længere  Tid  ikke  set  Kongen, 
da  jeg  en  Dag  mødte  min  kjære  Ven  Khrre.  v.  d.  Maase, 
der  ligeledes  havde  hørt  til  Prinds  Christians  Omgangs¬ 
kreds3).  Han  spurgte  mig,  om  jeg  nylig  havde  seet 
Kongen.  Paa  mit  benægtende  Svar  sagde  han :  „Saa 
gaaer  det  vel  Dem  som  mig,  —  man  er  glemt".  Von  der 

x)  I  Teksten  staar:  at;  det  giver  ingen  Mening. 

2)  I  1866  valgtes  David  til  Medlem  af  Landsthinget  for  København. 

3)  Kammerherre  H.  1.  R.  v.  der  Maase. 

Maase  var  piqueret  over  ikke  at  være  blevet  Overhof- 
marskalk,  hvilken  Post  var  tilfalden  Kongens  onde  Aand : 
General  Oxholm1).  Da  vi  havde  samtalet  en  Stund,  gik 
jeg  hjem,  hvor  en  Tjener  havde  været  fra  Prinds  Frederik 
for  at  indbyde  mig  til  et  Parti  Whist  om  Aftenen2).  Da 
jeg  skulde  ud  med  min  Hustru,  skrev  jeg  en  Billet  til 
Prindsen  og  bad  om  Undskyldning.  Men  jeg  fik  strax 
derpaa  en  Billet  fra  Prindsen.  at  jeg  maatte  komme, 
Kongen  havde  ladt  sig  melde  og  ønskede  at  gjøre  Parti 
med  von  der  Maase  og  mig.  Det  var  et  besynderligt 
Sammentræf  af  Omstændigheder. 

Kongen  var,  som  en  Hofmand  vilde  udtrykke  sig, 
charmant  mod  mig,  men  vi  spilte  Whist  og  drak  The 
—  voila  tout.  Der  har  knyttet  sig  mange  Gisninger 
til  dette  aftalte  Møde  og  været  talt  meget  om  de  Planer, 
som  der  ere  udrugede,  men  jeg  kan  forsikkre,  at  denne 
„Sammenkomst"  var  den  uskyldigste  Ting  af  Verden. 

Begivenhederne  gik  imidlertid  deres  Gang.  Det  varede 
ikke  længe,  saa  indtraf  de  engelske,  franske  og  russiske 
Afsendinge,  der  skulde  formane  Kongen  til  at  ophæve 
Fællesforfatningen,  da  Tydskland  ellers  vilde  rykke  ind  i 
Holsteen  og  erklære  Danmark  Krig3).  Man  har  fortalt 
en  heel  Deel  om,  at  disse  Herrer  have  henvendt  sig  til 
mig,  for  at  jeg  skulde  stemme  Kongen  til  at  give  efter 
for  deres  Pression.  Alt  hvad  herom  er  blevet  sagt,  er 
lutter  Opdigtelse.  Fleury4)  har  jeg  ikke  engang  seet 

J)  Valdemar  Tully  Oxholm  (1805—76),  en  Tid  Guvernør  hos 
Prins  Christian,  senere  Diplomat,  blev  Novbr.  1863  Overhof¬ 
marskal. 

2)  Kongens  Svoger  Prins  Frederik  af  Hessen  (1820—84). 

3)  Om  denne  Stormagternes  Pression  se  bl.  a.  Neergaard  II,  957  f. 

4)  Den  franske  ekstraordinære  Afsending  var  Napoleons  Fortrolige, 
General  Fleury. 


30 


G.  N.  Davids  Optegnelser  om  Aarene  1863 — 1865. 


72 


her;  Woodhouse1)  har  vel  villet  gjøre  mig  en  Visit, 
men  traf  mig  ikke  hjemme,  og  med  Ewers3)  talte  jeg  kun 
en  eneste  Gang,  da  jeg  spiste  sammen  med  ham  hos 
Baron  Nicolai2).  Det  er  sandt,  at  Ewers  har  udtalt 
sig  i  temmelig  stærke  Udtryk,  at  H.  M.  havde  ladet 
sig  imponere  og  ikke  havde  havt  Venner,  der  havde 
erindret  ham  om,  at  enhver  Regjering  besidder  Magt  til 
at  kue  saadanne  Optøier,  der  maaskee  og  maaskee  ikke 
engang  ville  have  været  en  Følge  af  Kongens  Vægring. 
Jeg  tog  da  Ordet,  for  at  vise  Ewers,  at  han  ikke  kjendte 
Omstændighederne  og  oversaae  Kongens  Situation,  og 
da  jeg  talte  med  Varme,  søgte  Baronessen  med  den  sæd¬ 
vanlige  Elskværdighed  snart  at  gjøre  Ende  paa  Samtalen. 

At  Kongen  ikke  egenmægtigen  kunde  ophæve  den 
af  Rigsraadet  vedtagne  og  ham  selv  sanctionerede  Fælles¬ 
forfatning  er  indlysende.  Men  han  kunde  have  suspen¬ 
deret  dens  Ikrafttræden  og  indkaldt  Rigsraadet  paa  ny, 
for  med  dette  at  forhandle  om  dens  Ophævelse.  Derved 
vilde  megen  Ulykke  være  undgaaet,  og  dette  vilde  aaben- 
bart  Kongen,  med  hvem  jeg  dog  ikke  i  al  denne  Tid 
havde  talt,  og  den  Mand,  der  da  havde  megen  Indflydelse 
paa  ham  —  General  Kaufmann4).  Men  det  vilde  og 
kunde  Ministeriet  ikke  ville  uden  at  opgive  sig  selv. 

Vi  rustede  os  altsaa  til  Krig,  snart  stolende  paa,  at 
vi  nok  skulde  overvinde  det  store  Tyskland,  snart  haabende 
paa,  at  det  vilde  betænke  sig  paa  at  skride  til  en  saa 
uretfærdig,  mod  Folkeretten  stridende  Krig. 

At  jeg  ikke  levede  i  mindre  Spænding  end  de  fleste 

*)  Den  engelske  Gesandt. 

2)  Den  russiske  Gesandt  i  København. 

3)  Den  russiske  ekstraordinære  Afsending. 

4)  Oberst  Heinrich  Aug.  Th.  Kaufmann  (1819—1905). 

Andre,  behøver  jeg  ikke  at  sige.  Da  fik  jeg  første  Juledag 
[25.  December]  om  Morgenen  Bud  fra  Kongen,  at  han 
vilde  tale  med  mig  og  at  jeg  strax  skulde  komme  til 
ham.  Indtraadt  i  hans  Cabinet  traf  jeg  Oxholm  og 
Kaufrnann.  Kongen  sagde  mig,  at  han  havde  besluttet 
at  sammenkalde  Rigsraadet  til  een  af  de  nærmeste 
Dage  for  at  erholde  dets  Samtykke  til  Fællesforfatningens 
Suspension  —  den  skulde  træde  i  Kraft  1.  Januar  1864  — 
eller  Ophævelse  J).  Hvad  jeg  sagde  dertil?  „Det  er  sikkert 
det  rigtigste  D.  M..  kan  gjøre",  svarede  jeg;  „men  tillad 
mig  et  Spørgsmaal.  Er  De  enig  herom  med  Ministeriet? 
hvis  ikke,  rnaa  et  nyt  Ministerium  udnævnes,  thi  det 
aabne  Brev,  hvorved  Rigsraadet  sammenkaldes,  maa 
contrasigneres".  „Vil  Ministeriet  ikke  gaae  ind  herpaa, 
har  General  Oxholm  tilbudt  sig  ganske  intermittent,  at 
danne  et  nyt  Cabinet“,  svarede  Kongen.  „Jeg  har  sendt 
Bud  til  Gonseilspræsidenten,  at  han  skal  komme  til  mig; 
han  maa  svare  mig  strax.  Gaae  De  nu  hjem  og  gjør 
en  Liste  over  de  Medlemmer  af  Rigsraadet,  til  hvilke  man 
kan  telegraphere  eller  sende  Stafet  for  at  faae  [dem]  hertil 
i  Overmorgen.  Paa  Jyderne  tør  man  paa  Grund  af  Belt- 
passagen  ikke  regne".  Med  disse  Ord  blev  jeg  demitteret, 
efterat  det  var  blevet  aftalt  mellem  Oxholm  og  mig,  at 
han  vilde  komme  til  mig  strax,  efterat  Kongen  havde 
talt  med  Hall,  for  at  underrette  mig  om  det  endelig 
Vedtagne. 

Jeg  gik  hjem  for  at  besørge  det  mig  paalagte  Arbejde* 
Men  en  Time  forgik  efter  den  anden,  og  jeg  hørte  Intet 
fra  Oxholm ;  jeg  gik  da  i  min  Utaalmodighed  ud  til 
Palaiet,  hvor  jeg  traf  Oxholm,  der  i  sin  confuse  Geskjæf- 


x)  Sml.  Neergaard  II,  973  f. 

lighed  fortalte  mig,  at  Hall  havde  været  hos  Kongen  og 
forestillet  ham,  at  det  vilde  være  umuligt  ved  Veienes 
og  Belternes  Tilstand  i  de  faa  Dage  inden  Nytaar  at 
samle  saa  Mange  af  Rigsraadet,  at  dette  kunde  tage  en 
Beslutning;  man  var  derfor  blevet  enig  om  endnu  samme 
Aften  at  afholde  et  „udvidet  Statsraad"  (fra  hvem  denne 
Idee  er  kommet  har  jeg  aldrig  kunnet  erfare)1)  for  at 
tage  under  Overveielse,  hvad  der  under  de  forhaanden- 
værende  Omstændigheder  var  at  gjøre.  „Det  er  sandt, 
tilføjede  han ,  jeg  skulde  fra  Kongen  paalægge  Dem  at 
forelægge  ham  en  Indledningstale".  „Jeg  skal  naturligviis 
gjøre  hvad  H.  M.  paalægger  mig,  naar  jeg  af  hans  egen 
Mund  erfarer,  hvad  det  er  han  vil  have".  Med  disse 
Ord  nærmede  jeg  mig  Kongens  Cabinet,  og  da  jeg  er¬ 
farede,  at  han  var  alene,  gik  jeg  ind  til  ham,  og  fik  at 
vide,  at  han  ønskede  en  Slags  exposé  for  at  indlede  det 
udvidede  „Statsraads"  Møder  om  Aftenen. 

Jeg  gik  derpaa  hjem  og  tog  noget  uvillig  fat  paa 
Arbeidet,  thi  den  hele  Idée  hovede  mig  ikke.  Da  jeg 
var  færdig,  sendte  jeg  det,  meget  tydelig  reenskrevet  af 
min  Søn  Ludvig2),  til  Kongen,  men  bad  ham  om  at  op¬ 
læse  det,  da  det  var  temmelig  langt  og  altsaa  vanskeligt 
vilde  kunne  memoreres.  Kort  før  Mødet,  hvortil  jeg  var 
blevet  tilsagt,  gik  jeg  til  Kongen,  som  sagde  mig,  at  han 
ikke  vilde  oplæse  Fremstillingen,  da  han  meget  godt 
kunde  erindre  det  Hele. 

Jeg  kan  ikke  ganske  nøie  erindre  alle,  som  vare 
tilstæde,  —  derimod  husker  jeg,  at  Lehmann  ikke  var 
bleven  tilsagt,  muligt  ogsaa  et  Par  Andre  af  Ministrene, 
og  at  Hall  og  Monrad  af  Ministrene,  og  Bluhme,  Tscher- 

x)  Sml.  S.  54. 

2)  Ludvig  David  (f.  1840,  d.  1866). 

ning,  Kricger,  Madvig  og  Ussing  udenfor  dem  vare  til- 
stæde.  Da  vi  vare  samlede,  traadte  Kongen  ind  og  be¬ 
gyndte  sit  Foredrag.  Men  han  var  meget  uheldig,  tabte 
Traaden  og  begyndte  at  stamme.  Krieger  kom  derpaa 
frem  med  nogle  formelle  Indvendinger  mod,  at  dette 
skulde  betragtes  som  et  „udvidet  Statsraads*  Møde  (man 
maa,  keitet  nok,  i  Indbydelsen  have  brugt  dette  Ord1) 
—  thi  intet  Statsraad  kan  afholdes,  uden  at  alle  Mini¬ 
strene  havde  faaet  Tilsigelse  dertil.  Madvig  secunderede 
ham  i  et  vidtløftigt  Foredrag.  De  havde  begge  aabenbart. 
Ret,  men  de  mange  Ord  vare  overflødige.  Alt  dette 
decontenancerede  Kongen  endnu  mere;  men  efter  en 
kort  og  piinlig  Pause  tog  han  sig  dog  sammen  og  bad 
os  følge  sig  ind  i  Værelset  ved  Siden,  hvor  han  bad  os 
tage  Plads  for  til  sammen  at  overlægge,  hvad  der  var 
at  gjøre  i  den  høist  betænkelige  Situation,  hvori  Landet 
befandt  sig,  og  meddele  ham  Resultatet  af  vore  Over¬ 
vejelser,  —  hvorpaa  han  forlod  Gemakket. 

Derpaa  begyndte  vi  at  discutere.  Conseilspræsidenten 
udviklede  i  et  klart,  med  Sarcasmer  blandet  Foredrag, 
hvad  Kongen  tilsigtede  med  dette  Møde.  Den  Maade, 
hvorpaa  det  skeete,  gjorde  mig  vaklende  i  min  Tro  til, 
at  Idéen  til  det  oprindelig  kom  fra  Hall.  Han  urgerede 
paa  Umuligheden  af  at  faae  Rigsraadet  samlet  i  betimelig 
Tid  inden  Nytaar  i  det  af  Kongen  tilsigtede  Øjemeed 
uden  at  udtale  sig  om,  hvorvidt  han  vilde  have  tiltraadt 
dette  Forslag,  ifald  denne  Mulighed  havde  været  tilstede. 
Monrad  holdt  sig  til  Hall,  men  betonede  stærkt,  at  man 
maatte  tage  stærkt  Hensyn  til  den  offentlige  Mening,  og 
denne  foretrak  aabenbart  en  Krig  for  svag  Underkastelse 


x)  Se  Noten  til  S.  55. 

under  Tydsklands  Villie.  Jeg  erindrer  ikke,  hvad  navnlig 
Krieger  og  Madvig  [sagde],  eller  om  de  overhovedet  toge 
Deel  i  Discussionen.  Da  jeg  tog  Ordet,  udtalte  jeg  mig 
i  det  Væsentlige  derhen,  at  jeg  ikke  kunde  erkjende  den 
physiske  Umulighed  af  at  faae  Rigsraadet  samlet  inden 
Nytaar,  men  derpaa  kom  det  ikke  [an],  thi  Udstædelsen 
af  et  aabent  Brev,  hvorved  det  sammenkaldes,  vilde 
aabenbart  have  den  samme  Virkning,  som  dets  faktiske 
Sammenkomst.  „Det  er  mig  derfor  aabenbart,  at  Mini¬ 
steriet  principielt  er  imod  Ideen  heraf.  Men  der  gives 
et  andet  Middel  til  at  vise,  at  vi  ikke  ere  ganske  util- 
bøielige  til  at  lægge  Eftergivenhed  for  Dagen.  Det  er  be- 
kjendt,  at  enkelte  af  Ministeriets  Medlemmer  betragtes  i 
Tyskland  som  en  halv  Krigserklæring,  og  at  der  findes 
Mænd  i  Danmark,  for  hvem  Tydskland  nærer  en  høi 
Grad  af  Agtelse,  og  i  hvis  Indtrædelse  i  Ministeriet  man 
der  vilde  see  et  Skridt  til  Forsoning.  I  et  Coalitions- 
Ministerium,  i  hvilket  Geheimeraad  Bluhme  indtraadte  og 
Orla  Lehmann  ikke  optoges,  vilde  jeg  see  en  heldig  Ud- 
vei,  naar  man  ikke  troer  at  kunne  gaae  ind  paa  Idéen 
om  Rigsraadets  Sammenkaldelse*.  Herimod  tog  Hall, 
synligen  afficeret,  Ordet  og  erklærede  med  fast  og  lydelig 
Stemme,  at  Ministeriet  var  en  Heelhed  og  at  de  alle 
stode  og  faldt  med  hinanden.  Næppe  havde  Hall  udtalt 
disse  Ord,  før  Monrad,  der  sad  ved  min  Side,  sagde 
halvt  høit,  saa  jeg  tydelig  kunde  høre  det:  „Til  at  give 
en  saadan  Erklæring  er  Gonseilspræsidenten  ikke  bemyn¬ 
diget*  1). 

Kort  derefter  blev  Mødet  sluttet  og  H.  M.  anmodet 
om  at  høre  Conseilspræsidentens  Referat2).  Hall  med- 

*)  Sml.  Neergaard  II,  981. 

3)  Sml.  S.  60,  hvor  det  siges  at  være  Madvig,  der  gav  Referat  til 
Kongen.  Dette  er  det  rigtige,  se  Neergaard  II,  980. 

deelte  Kongen  det  med  Klarhed  og  Troskab.  H.  M. 
hævede  derpaa  Mødet,  takkede  os  for  vor  Nærværelse 
og  bød  os  Farvel. 

Da  jeg  vilde  til  at  gaae,  kom  Kongens  Kammer¬ 
tjener  til  mig  og  sagde:  „H.  M.  har  givet  Befaling  til, 
at  der  skal  forespændes ;  det  er  silde,  og  det  sneer" .  En 
lignende  Beskeed  fik  Bluhme.  Vi  satte  os  derfor  ned, 
saae  paa  hinanden  og  smilte.  Da  kom  Kongen  ind  til 
os.  „Vil  De  ikke  paatage  Dem  at  danne  et  nyt  Ministe¬ 
rium",  sagde  han  til  Bluhme,  „eller  er  der  Ingen,  som 
vil  paatage  sig  det" x).  „De  samme  Grunde" ,  svarede  denne, 
„som  David  for  en  Maaned  siden  havde  for  at  tilraade 
Dem  at  beholde  Ministeriet  Hall,  ere  endnu  gyldige,  og 
jeg  kan  derfor  ikke  paatage  mig,  hvad  D.  M.  forlanger 
af  mig".  „Saa  er  jeg  da  fordømt  til  at  beholde  dem", 
udbrød  Kongen  bittert.  „Nei,  det  er  De  ikke,"  sagde 
jeg,  —  „jeg  veed  en  Mand,  som  vil  danne  et  nyt  Gabinet, 
naar  han  kan  blive  Gonseilspræsident" ;  —  jeg  fortalte 
derpaa  til  Kongens  og  Bluhmes  store  Forundring,  hvad 
jeg  havde  hørt  af  Monrads  egen  Mund.  Vi  bleve  derpaa 
demitterede.  Dagen  derefter  blev  Monrad  kaldt  til  Kongen, 
og  faae  Dage  derpaa  afløste  Ministeriet  Monrad  Ministe¬ 
riet  Hall.  Det  var  dette  Ministerium,  om  hvilket  man 
ikke  uvittigt  havde  sagt,  at  det  bestod  af  et  Ettal  og 
lutter  Nuller. 

Fandt  Kongen  sig  tilfreds  ved  dette  Ministerskifte? 
Jeg  veed  det  ikke,  men  jeg  troer  det,  om  ikke  for  Andet 
end  at  han  blev  derved  befriet  for  i  sit  Raad  at  have 


*)  I  Mnskr.  staar  det  meningsløse:  eller  det  Ingen  som  vil  paa¬ 
tage  sig  det.  Den  Rettelse  her  er  indsat  i  Stedet  er  sandsyn¬ 
ligvis  den  rette,  men  det  er  dog  ikke  ganske  sikkert;  der  kunde 
ogsaa  med  Mening  staa :  ellers  er  der. . , 

den  Mand  —  Orla  Lehmann  —  mod  hvem  han  især 
bar  en  dybfølt  Uvillie.  Lehmann  havde  engang  angrebet 
ham  der,  hvor  han  var  lettest  at  saare,  i  hans  Pietet 
mod  sin  Moder.  Det  var  i  April  1863,  da  Prinds  Chri¬ 
stian  skulde  vende  tilbage  efter  Prindsesse  Alexandras 
Formæling  med  Prindsen  af  Wales,  at  han,  istedetfor  at 
gaae  fra  London  til  Kjøbenhavn,  hvor  der  af  handledes 
om  det  græske  Kongevalg,  aflagde  Besøg  paa  flere  Dage 
hos  sin  Moder1).  Politisk  talt  havde  Prindsen  Uret  i 
ikke  uopholdeligen  at  ile  til  Kjøbenhavn,  men  Lehmann 
raillerede  derover,  da  Prindsen  første  Gang  kom  i  Stats- 
raadet.  Desuden  behandlede  Lehmann  ham  paa  en  meget 
nonchalant  Maade.  Jeg  erindrer,  at  da  jeg  første  Gang 
var  i  Statsraadet  og  reiste  mig  for  at  gjøre  en  Bemærk¬ 
ning,  bad  Kongen  mig  at  blive  siddende,  og  efter  Stats¬ 
raadet  sagde  han  til  mig:  „Jeg  har  ikke  været  vant  til, 
at  mine  Ministre  reise  sig;  —  Hr.  Lehmann  stod  saamæn 
aldrig  op“.  Kongen  kunde  aldrig  glemme  sit  Nag  til 
ham.  Jeg  havde  i  Begyndelsen  af  1865  et  eclatant  Be- 
viis  herpaa.  Da  jeg  som  Finanzminister  dengang  ind¬ 
stillede  Etatsraad,  forhenv.  Overappellationsraad  Lehmann 
til  Amtsforvalter  i  Svendborg,  var  Kongen  ikke  at  for- 
maae  til  at  udnævne  Orla  Lehmanns  Broder  til  denne 
Post,  hvortil  han  i  enhver  Henseende  qvalificerede  sig. 
Jeg  talte  meget  alvorlig  herom  med  Kongen,  og  kunde 
ikke  opnaa  noget  mere  af  ham  end  et  Løfte  af  ham,  at 
ansætte  Etatsr.  Lehmann  i  en  Post,  hvortil  han  qvali¬ 
ficerede  sig,  naar  han  næste  Gang  blev  indstillet ,  thi  at 
gjøre  et  Cabinets-Spørgsmaal  af  denne  Ansættelse  fandt 
jeg  ikke  rigtigt,  da  jeg  —  det  være  sagt  i  Forbigaaende 


*  q  Sml.  Neergaard  II,  667. 

—  overhovedet  ikke  finder  det  rigtigt  at  gjøre  en  Em¬ 
bedsansættelse,  naar  Sagen  ikke  angaaer  et  af  de  vigtigste 
Embeder,  til  et  Cabinets-Spørgsmaal1). 

I  Begyndelsen  af  det  nye  Aar,  1864,  gik  Kongen 
med  Conseilspræsidenten  til  Holsteen  for  at  besee  Dan- 
nevirke-Stillingen.  Monrad,  som  havde  Lyst  til  at  være 
Et  i  Alt,  vilde  derunder  overbevise  sig  om,  at  der  ikke  var 
Andet  og  Mere  at  gjøre  end  hvad  Krigsministeren  og  den 
commanderende  General  havde  anordnet.  Den  5.  Februar 
rømmedes  Stillingen.  Intet  er  naturligere,  end  at  Folket 
følte  en  dyb  Sorg  ved  Efterretningen  om,  at  den  uind¬ 
tagelige  Dannevirke-Stilling  var  opgiven,  og  at  denne 
Skuffelse  fremkaldte  bittre  Følelser.  Men  at  Sorgen  og 
Skuffelsen  udartede  til  et  fanatisk  Raseri,  ikke  mod  dem, 
der  havde  indbildt  sig  selv  og  Folket,  at  Dannevirke  spær¬ 
rede  Indgangen  til  Danmark  mod  nok  saa  mægtig  en 
Fjende,  men  mod  Kongen,  det  kongelige  Huus  og  den 
General,  der  havde  indseet  Nødvendigheden  af  at  opgive 
Stillingen  for  at  redde  Armeen  —  det  var  unaturligt  og 
sørgeligt.  Intet  beviser  bedre,  at  der  ikke  uden  at  ud¬ 
sætte  Kongen  og  Dynastiet  for  den  øiensynligste  Fare, 
kunde  være  skeet  Andet  end  hvad  der  skete  og  at  Bluh- 
mes  og  min  Vægring  ved  kort  før  Nytaar  at  gribe  Roret, 
var  en  af  Situationen  paabudt  Nødvendighed,  end  hvad 
der  ved  Efterretningen  om  Dannevirke-Stillingens  Op- 

J)  Om  denne  Sag  og  særlig  om  Christian  IX’s  Stilling  findes  nær¬ 
mere  Oplysninger  i  Optegnelser  af  Orla  Lehmann,  hvori  bl.  a. 
refereres  en  Samtale  6/s  1865  med  David  og  senere  Samtaler 
med  F.  F.  Tillisch,  der  var  Indenrigsminister  i  Bluhmes  Ministe¬ 
rium.  Talen  er  dog  der  om  Amtsforvalterembedet  i  Randers 
og  ikke  i  Svendborg.  -  Appellationsretsraad  E.  A.  E.  Lehmann 
blev  10/io.  1866  Amtsforvalter  i  Aarhus  Distrikt,  Kammerraad 
Johannes  Weilbach  blev  Amtsforvalter  i  Randers.  (Orla  Leh- 
manns  Papirer  Pk.  X,  b.  Ny  kgl.  Saml.  Fol.  1477.  Kgl.  Ribi.) 

givelse  skete  i  Kjøbenhavns  Gader.  Jeg  glemmer  aldrig 
de  Optrin,  som  der  fandt  Sted.  Da  jeg  om  Aftenen  er¬ 
farede,  at  der  var  en  Sammenstimling  af  Mennesker  i 
Amaliegade,  vilde  jeg  begive  mig  til  Hds.  Majestæt  Dron¬ 
ningen,  men  jeg  kunde  ikke  trænge  mig  igjennem  Gaden, 
men  maatte  ad  en  Ornvei  og  igjennem  en  Bagport  naae 
til  det  gule  Palais.  .Jeg  havde  imidlertid  havt  Ledighed 
til  at  lære  Folkehobens  Physionomi  at  kjende,  —  den 
bestod  langtfra  af  de  Klasser  alene,  som  henregnes  til 
Pøbelen,  og  dens  vilde  Raab  gav  noksom  tilkjende,  hvem 
den  betragtede  som  Ophavsmanden  til  Danmarks  Ulykke. 
Og  hvad  skal  man  sige  til  den  oprørende  Raahed,  som 
viste  sig  nogle  Dage  derefter,  da  den  kongelige  Familie 
kjørte  fra  Kirke.  En  Fanatiker  spyttede  gjennem  det 
aabne  Karethvindue  Prindsesse  Dagmar  lige  i  Ansigtet. 
Det  er  vistnok  sandt,  at  man  ikke  kan  gjøre  en  heel 
Nation  meddeelagtig  i  en  Fanatikers  Raahed,  men  Maaden, 
hvorpaa  denne  „Heltegjerning*  blev  omtalt  og  bedømt, 
var  næsten  det  Bedrøveligste  ved  denne  hele  afskyelige 
Historie. 

Da  Kongen  kom  tilbage,  fandt  jeg  ham  dybt  bevæget, 
men  fattet;  sin  Harme  mod  Monrad  gav  han  Luft  ved 
at  fortælle  om  Conseilspræsidentens  Excentri[ci]tet ,  der 
undertiden  gik  til  Spor  af  Galskab,  saa  Kongen  var  angst 
ved  at  kjøre  med  ham  i  lukket  Vogn. 

Efter  hans  Hjemkomst  saae  jeg  Kongen  kun  sjeldent, 
mit  Forsæt  tro,  ikke  at  gaae  til  ham  eller  søge  ham  uden 
særlig  Anleedning.  Denne  fik  jeg  imidlertid,  da  Jernbanen 
til  Helsingør  skulde  aabnes.  Som  Formand  for  Jern¬ 
baneselskabets  Repræsentation  fik  jeg  det  Hverv  at  gaae 
til  ham  for  at  indbyde  ham  til  denne  Festlighed,  som 
bestemtes  til  8.  Juni. 

Istedetfor  den  Tilbageholdenhed  at  leve  i,  hvori  Prinds 
Christian  havde  fundet  Lyst  og  Smag,  var  Kongen  ikke 
bleven  fri  for  Hang  til  Ostentation ,  og  istedetfor  den 
Ligegyldighed  for  den  offentlige  Mening,  som  han  tidligere 
havde  næret,  viste  sig  hos  Kongen  Lyst  til  Popularitet 
og  Beilen  til  den  offentlige  Menings  Hyl  ding.  Under  hans 
mange  Sorger,  medens  Begivenhederne  paa  Als  gik  deres 
Gang  —  thi  hans  rigtige  militaire  Blik  lod  ham  ikke  være 
rolig  for  Als,  ligesom  det  ikke  havde  ladet  ham  troe 
paa  Dannevirkes  Uindtagelighed  —  under  disse  mange  Sor¬ 
ger,  siger  jeg,  var  det  ham  maaskee  ikke  ubehageligt  at  faae 
denne  Indbydelse  og  blive  Gjenstand  for  Folkets  Hyldest. 

Begunstiget  af  et  virkelig  smukt  Sommerveir  fandt 
Banens  Aabning  Sted.  Hilst  af  Folkets  Hurraraab  ved 
Affarten  og  hilst  af  et  ikke  langt  fra  Quistgaard  Station 
opstillet  Matroscorps,  der  afsang  en  Sang,  var  Kongen 
øjensynlig  tilfreds.  Jeg  havde  Ledighed  at  observere  det, 
da  jeg  havde  Plads  i  den  kongelige  Waggon. 

Ved  Dinéen,  som  blev  given  i  Øresunds  Klubs  store 
Sal  og  hvor  jeg  udbragte  Kongens  og  Dronningens  Ska  al, 
var  Kongen  endog  oprømt*.  Efter  Bordet  lod  han  dem, 
der  i  denne  Anledning  skulde  modtage  Naadesbeviis- 
ninger,  kalde  ind  til  sig  i  et  Sideværelse.  Der  tildeelte 
han  mig  Commandeurkorset  af  1.  Grad,  sagde  mig  nogle 
forbindlige  Ord  og  hvorfor  han  ikke  tidligere  havde  deco- 
reret  mig,  bad  mig  om  altid  at  blive  „hans  oprigtige 

*  Det  gjør  mig  ondt;  at  ingen  Stenograph  var  tilstede  eller 
at  jeg  ikke  optegnede  disse  Skaaltaler  strax  efter  min 
Hjemkomst;  thi  de  ere  upaatvivleligen  de  bedste  blandt 
de  mange  Leilighedstaler,  som  jeg  har  holdt1). 


x)  1  „Berlingske  Tidende*  findes  ret  udførlige  Referater  af  Da¬ 
vids  Taler  paa  Banegaarden  og  ved  Middagen. 

Historisk  Tidsskrift.  8.  R.  V.  6 

Ven,  den  eneste,  som  altid  sagde  ham  den  Sandhed, 
han  trænger  til  at  høre “,  kort  sagt  var  den  gamle  Prinds 
Christian. 

Paa  Hjemtouren  var  Kongen  i  den  samme  Stemning; 
jeg  maatte  sætte  mig  ind  til  ham  i  Røgcoupéen  i  den 
kongelige  Waggon.  Der  kom  igen  Nødvendigheden  af 
et  Ministerskifte  paa  Tale,  og  da  Kongen  talede  tem¬ 
melig  høit,  gjorde  jeg  ham  opmærksom  paa,  at  Monrad 
sad  indeni  Waggonen  hos  Hds.  M.  Dronningen,  og  han 
maatte  tage  Ombrage  af,  at  Kongen  havde  indbudt  mig 
til  at  ryge  Zigarer  med  sig,  saameget  mere  som  Monrad 
ogsaa  gjerne  røgte  en  Zigar  efter  Bordet.  Kongen  lod 
derpaa  Monrad  ogsaa  [bede]  ind  i  Coupéen,  og  vi  kjørte 
saaledes  sammen  til  Gjentofte  Station,  hvor  den  konge¬ 
lige  Equipage  ventede  og  hvor  den  kongelige  Familie 
steeg  ud. 

En  anden  Anledning  til  at  samtale  med  Kongen 
havde  jeg,  da  Grev  Otto  Piessen  kom  til  Kjøbenhavn, 
jeg  har  aldrig  faaet  at  vide,  om  det  var  efter  Ordre1) 
eller  uopfordret,  for  at  gjøre  Kongen  sin  Opvartning 
inden  han  fra  Petersborg  gik  til  Baden-Baden,  hvor 
hans  Gemalinde  laae  syg.  Jeg  husker  heller  ikke  mere, 
om  det  var  før  eller  efter  Jernbanetouren,  men  i  ethvert 
Fald  var  det  førend  Ais’s  Erobring.  Fra  Bluhme  fik 
jeg  —  jeg  erindrer  at  det  var  en  Lørdag  Aften  —  en 
Billet,  at  Kongen  ønskede  at  tale  med  ham  og  mig,  at 
han  derfor  næste  Morgen  vilde  sende  en  Equipage  efter 
os;  —  Bluhme  boede  i  Vedbek  og  jeg  i  Bungsted2). 

J)  Otto  Piessens  Besøg  i  København  14  le  1864  f.  var  efter  Ordre 
og  havde  politisk  Formaal.  Se  Danmarks  Riges  Historie  VI,  1852 
—1864,  S.  264. 

2)  Hvis  David  husker  rigtig,  maa  det  have  været  Lørdag  18/ 6  og 
.Søndag  19/e.  20/e  holdtes  det  Statsraadsmøde ,  hvori  det  Svar, 
der  afbrød  Konferencen  i  London,  blev  endelig  afgjort. 

Ankommen  til  Bernstorf  bleve  vi  førte  ind  til  Kongen, 
hos  hvem  Otto  Piessen  var.  Gabinets  Spørgsmaalet  blev 
nu  atter  bragt  paa  Bane.  Saavel  Bluhme  som  jeg  ud¬ 
viklede  vore  Grunde,  hvorfor  vi  ansaae  det  ubetimeligt, 
ja  endog  farligt  for  Øjeblikket  at  foretage  et  Ministerskifte 
i  modsat  Retning  af  det  national-liberale  Parti.  Vore 
Bemærkninger  tiltalte  slet  ikke  Kongen,  og  han  talte  om 
utidige  Betænkeligheder  og  sygelig  Angest.  Piessen  be¬ 
mærkede  derimod,  at  han  for  lidt  kjendte  den  virkelige 
Situation  for  at  bedømme  vore  Grundes  Værd,  men  at 
de  ialfald  syntes  at  fortiene  en  yderligere  Overveielse 
af  H.  M. 

Saaledes  endte  denne  Sammenkomst  hos  Kongen, 
ham  selv  gandske  vist  til  saare  liden  Tilfredshed. 

Uen  29de  Juni  blev  Als  erobret.  Ogsaa  dette  Slag 
ramte  smerteligen,  ja  fast  sønderknusende  Folket,  der 
havde  vugget  sig  i  Illusioner  om  Ais’s  Uindtagelighed!! 
Da  jeg  om  Aftenen  tog  ud  paa  Landet,  gik  jeg  først 
ind  til  Bluhme  for  at  fortælle  ham  den  sørgelige  Nyhed 
og  for  at  aftale  Et  og  Andet  med  ham,  ifald  Kongen 
sendte  Bud  efter  een  af  os.  Da  Bluhme  var  meget 
lidende,  plaget  af  Gigt  i  Hænder  og  Fødder,  erklærede 
han  sig  ude  af  Stand  til  nu  at  tage  Deel  i  Nogetsomhelst 
og  bad  mig  om  at  sige  det  til  Kongen,  ifald  han  hen¬ 
vendte  sig  til  mig.  Men  jeg  hørte  Intet  fra  Kongen, 
førend  d.  6.  eller  7.  Juli,  da  Etatsr.  Trap1)  kom  til  mig, 
strax  efterat  jeg  var  kommen  fra  Landet,  for  at  bede 
mig  om  „endnu  i  Formiddag«  at  gaae  til  Grev  Carl2) 

J)  J.  P.  Trap,  Kongens  Kabinetssekretær. 

2)  I  Teksten  staar  tydelig  Otto ,  men  det  maa  være  en  ren  Fejl¬ 
skrift;  det  er  Grev  Carl  Moltke  (1798 — 1866),  den  tidligere 
Minister,  om  hvem  der  er  Tale.  —  Hans  Hustru  var  Anna 
Malvine,  f.  Simons. 


6* 

Moltke,  der  havde  lovet  Kongen  under  sit  Forsæde  at 
danne  et  nyt  Cabinet,  bestaaende  af  Qvade  som  Uden¬ 
rigsminister,  Johansen  Minister  for  Slesvig,  Otto  Liitken 
Marineminister,  General  Hansen  Minister  for  Arméen, 
Tillisch  Indenrigsminister,  Heltzen  Justitsminister  og  mig 
Finantzminister.  Klokken  12  begav  jeg  mig  til  Grev  Moltke, 
som  jeg  ikke  havde  seet  i  meget  lang  Tid,  og  om  hvem 
jeg  havde  hørt,  at  han  var  blevet  meget  svag  og  affældig. 
Hos  ham  traf  jeg  en  ung  Mand,  der  blev  mig  præsenteret 
som  hans  Secretair,  hans  Gemalinde  og  Kammerh.  Heltzen. 
Jeg  havde,  som  sagt,  forestillet  mig  Greven  som  legemlig 
svag  og  affældig,  men  hvor  forbavset  blev  jeg  ikke  ved 
at  træffe  en  snarere  aandelig  end  legemlig  afkræftet 
Olding,  der  i  Holdning,  Gang  og  Sprog  kun  altfor  meget 
røbede  sine  Svagheder.  Han  stammede  en  Deel  Ord 
frem,  at  [o :  der]  havde  den  Mening,  at  han  efter  Kongens 
Anmodning  henvendte  sig  til  mig,  at  han  haabede,  at 
jeg  vilde  overtage  Finanzministerens  Portefeuille,  og  han 
bad  mig  om  imorgen  til  denne  Tid  at  komme  igjen,  da 
han  da  vilde  have  talt  med  de  andre  Herrer,  som  skulle 
indtræde  i  Gabinettet.  Hvad  jeg  svarede,  erindrer  jeg 
ikke  nøie  —  det  var  hverken  ja  eller  nei.  Jeg  var  glad 
ved  at  kunne  slippe  bort;  og  da  Heltzen  anbefalede  sig, 
gjorde  jeg  det  Samme.  Den  kloge  Grevinde,  der  maae 
have  lagt  Mærke  til  min  kun  slet  dulgte  Forundring, 
fulgte  os  ud  i  det  næste  Værelse  og  sagde  til  mig:  „Min 
Mand  er  idag  usædvanlig  svag,  de  foregaaende  Dages 
Anstrængelser  (sic)1)  maae  have  afkræftet  ham“.  Da 
Heltzen  og  jeg  vare  komne  ud  paa  Gangen ,  sagde  jeg 
til  ham:  „Hvad  er  dette,  hvordan  skal  det  gaae?“  „Hvorfor 


*)  Staar  i  Teksten. 

ikke",  svarede  han;  „ja,  Greven  er  meget  svag,  men  han 
vil  altid  kunne  føre  Præsidiet".  „Saa  det  er  Deres  Mening, 
Hr.  Kammerherre",  svarede  jeg  ham  koldt  og  kort,  og 
forlod  ham,  saasnart  jeg  var  kommen  ud  af  Porten. 

Jeg  gik  strax  til  Qvade,  og  da  jeg  af  ham  erfarede, 
at  han  var  af  samme  Mening  som  jeg  om  Moitke,  sagde 
jeg  til  ham,  at  jeg  øjeblikkeligen  tog  ud  til  Bernstorf  for- 
at  tale  med  Kongen.  Til  denne  sagde  jeg,  at  jeg  nødig 
under  den  nærværende  Situation  vilde  lægge  Hs.  M.  Van¬ 
skeligheder  iveien,  men  at  jeg  ansaae  det  for  min  Pligt 
at  udtale,  at  det  var  umuligt  at  betroe  Grev  Moitke 
Ledningen  af  et  Gabinet.  „Ja,  Moitke  er  meget  svag", 
sagde  Kongen,  „men  der  er  Intet  andet  at  gjøre.  Jeg 
havde  paatænkt,  førend  Moitke  kom  til  mig  og  tilbød 
mig  sin  Tjeneste  (sic)1),  at  henvende  mig  til  Bluhme, 
men  han  er  syg  og  sengeliggende".  Jeg  bemærkede 
herimod,  at  Bluhme  vel  desuagtet  vilde  være  at  overtale 
til  at  paatage  sig  Dannelsen  af  det  nye  Ministerium,  der 
i  Grunden  allerede  var  dannet.  Jeg  stod  desuden  i  en 
saadan  Forbindelse  med  Bluhme,  at  jeg  ikke  godt  kunde 
indtræde  i  noget  Ministerium,  hvori  han  ikke  havde  Plads. 
„Bluhme  vil  i  ethvert  Tilfælde  indtræde  i  Moltkes  Gabinet 
som  Minister  uden  Portefeuille.  Og  kan  jeg  uden  at 
støde  Moitke,  unddrage  ham  det  Hverv,  han  har  faaet?" 
sagde  Kongen.  „Her  kommer  det  ikke  an",  udbrød  jeg, 
„paa  at  støde  den  eller  den.  Jeg  besværger  D.  M.  at 
gjøre  Alt,  hvad  der  staaer  i  Deres  Magt  for  at  overtale 
Bluhme  til  at  paatage  sig  Dannelsen  af  det  nye  Gabinet, 
i  hvilket  Carl  Moitke,  for  at  forsølve  Pillen,  da  vil  kunne 
indtræde  som  Minister  uden  Portefeuille".  Heri  indvilgede 


*)  Staar  i  Teksten. 

Kongen  og  lovede  mig  inden  Aften  at  lade  mig  vide, 
hvorvidt  det  var  lykkedes  at  formaae  Bluhme  til  den  af 
mig  antydede  Ordning. 

Dronningen  tog  ud  til  Vedbek  for  at  overtale  Bluhme, 
men  fik  ham  ikke  i  Tale,  da  han  efter  flere  søvnløse 
Nætter  var  falden  i  Slummer.  Ogsaa  Monrad  kom  om 
Eftermiddagen  uopfordret  derud  —  jeg  skylder  ham  den 
Retfærdighed  at  bringe  det  ihu  —  og  endelig  fik  jeg  om 
Aftenen  seent  et  Telegram  fra  Kongen,  at  det  var  lykkedes 
at  overtale  Bluhme.  Fra  denne  fik  jeg  Dagen  derpaa 
en  Billet,  at  han,  om  muligt,  vilde  komme  den  10de  til 
Byen  og  ønskede  en  Forsamling  af  det  nye  Cabinets 
Medlemmer  afholdt  i  Gonseilspræsidentens  Locale  paa 
Amalienborg.  Her  mødte  Alle,  paa  Moltke  nær,  til  den 
berammede  Tid.  Bluhme  saae  endnu  meget  daarlig  og 
lidende  ud,  og  der  blev  ikke  omtalt  Andet  i  dette  Møde 
end,  at  vi  Dagen  derpaa  efter  Hs.  M’s.  Befaling  skulde 
møde  hos  Kongen  i  det  gule  Pal  ais  for  at  aflægge  Eden. 
Alle  Ministrene,  endog  Moltke,  ledsaget  af  sin  Secretair, 
gave  Møde.  Da  Formaliteterne  vare  opfyldte,  og  Kongen 
havde  demitteret  os,  bemærkede  Bluhme  —  Moltke  var 
allerede  af  sin  Secretair  ført  ud  af  Gonseilssahlen  — -  at 
det  ikke  vel  kunne  gaae  an,  at  Moltkes  Secretair  bivaaner 
Statsraads-Møderne.  Men  Moltke  selv  er  aldrig  kommet 
i  Statsraadet,  omendskjøndt  han  lige  indtil  sin  Demission 
regelmæssigen  blev  tilsagt. 

Tanta  moles  erat - .  Saaledes  kom  Ministeriet 

Bluhme-David  istand.  Man  har  fortalt,  at  Kongen  skal 
have  sagt:  „Nu  har  jeg  faaet  et  Ministerium  efter  mit 
Hjerte".  Jeg  troer  gjerne,  at  han  kan  have  sagt  og  meent 
det,  thi  der  herskede  et  hjerteligt  Forhold  mellem  Kongen 
og  hans  Raad . 

Ministeriet  havde  fra  Begyndelsen  af  tre  Opgaver: 
at  bringe  en  saa  lidet  ufordeelagtig  Fred  som  mulig  tilveie, 
at  foretage  den  nødvendige  Reduction  af  Hæren1)  og 
den  af  Forholdene  paabudte  Reduction  af  Administra¬ 
tionen,  at  bringe  Ligevægt  imellem  Indtægter  og  Udgifter 
jgjen  istand  og  at  ordne  det  hele  Finanzvæsen. 

Uopholdelig  efter  at  være  traadt  i  Virksomhed  blev 
en  Note  sendt  til  de  tydske  Hoffer,  der  erklærede  vor 
Tilbøielighed  til  at  ende  Krigen  og  slutte  Fred.  I  den 
derpaa  følgende  Svarnote  erklæredes,  at  man  var  besjælet 
af  en  lignende  Attraae  og  var  rede  til  at  aabne  Freds¬ 
underhandlinger,  men  at  Fredens  uforanderlige  Basis 
vilde  være:  Hertugdømmernes  Afstaaelse  til  Østerrig  og 
Preussen.  Hvor  nedslaaende  dette  Svar  end  var,  bød  en 
sørgelig  Nødvendighed  dog  at  aabne  Fredsunderhand¬ 
lingerne,  thi  at  fortsætte  vilde  have  været  Galskab.  Des¬ 
uden  haabede  man  under  Forhandlingerne  at  opnaae  at 
redde  en  Del  af  Slesvig,  efter  den  Linie,  som  af  Preussen 
var  tilbudt  i  den  for  kort  Tid  siden  i  London  afbrudte 
Conference. 

J[eg]  har  hidtil  ikke  omtalt  Londoner  Gonferencen, 
fordi  jeg  ikke  veed  noget  Nyt  at  sige  om  den  og  fordi 
jeg  nødig  omtaler  de  begaaede  Feil  og  anklager  Nogen 
for  at  være  Skyld  i  Danmarks  Ulykke2).  Kun  eet  er 
det  min  Pligt  at  sige;  —  jeg  har  ofte  hørt  sige,  at  det 
var  Kongens  Skyld,  at  man  ikke  kom  til  noget  Resultat 
i  London.  Med  den  hemmelige  Tanke  ogsaa  at  gjenvinde 
Holsteen  afslog  han  ethvert  Tilbud,  som  fremkom  i  Con- 


a)  Ordet  er  stærkt  forskrevet,  men  der  kan  efter  Meningen  næppe 
staa  andet. 

2)  Den  nyeste  Fremstilling  af  Londonerkonferencens  Historie 
findes  i  Danmarks  Riges  Historie  VI,  1852 — 1864,  S.  243  f. 

ferencen  angaaende  Slesvig.  Jeg  har  hørt  denne  Paastand 
endog  af  dem,  der  bedst  maatte  vide,  hvad  der  er  fore- 
gaaet  i  Statsraadet.  Jeg  har  som  Minister  nøiagtig  gjen- 
nemgaaet  Statsraads  Protokollen,  da  det  var  mig  vigtigt 
her  om  at  vide  Beskeed.  Men  jeg  kan  paa  Ære  bevidne, 
at  der  i  Protokollen,  som  førtes  med  megen  Troskab  og 
Nøiagtighed,  ikke  findes  nogensomhelst  Antydning,  som 
tyder  paa,  at  denne  Paastand  er  grundet. 

Kammerherre  Qvade,  ledsaget  af  daværende  Oberst 
Kaufman1),  afgik  derpaa  til  Wien,  og  Bluhme  overtog 
Udenrigsministeriet. 

Fredsunderhandlingerne  vare  ogsaa  for  os  her  lange 
og  piinlige ;  enhver  Artikel  maatte  sendes  fra  Wien  hertil 
og  tilbage,  ofte  flere  Gange,  inden  den  blev  vedtagen, 
Kongen  deeltog  i  de  mange  Statsraads  Møder,  som  derved 
foranledigedes,  med  megen  Fasthed  og  Rolighed;  for  de 
Artikler,  der  vedgik  Slesvigernes  Ret  til  at  vælge  deres 
fremtidige  Ophold,  i  Danmark  eller  Slesvig,  viste  han 
en  særlig  Interesse2).  Bittert  følte  han  sig  skuffet  — 
maaskee  langt  mere  end  hans  Ministre,  idetmindste  end 
Bluhme  og  jeg  —  da  Napoléon,  istedet  for  at  virke  for 
os  til  Opnaaelse  af  bedre  Fredsbetingelser,  kun  gav  os 
smukke  Ord  og  Løfter.  Det  kan  være,  at  Artikel  V  i 
Nicholsborger-Freden  er  en  Indløsning  af  disse  Løfter, 
men  det  kan  ogsaa  være,  som  det  er  blevet  paastaaet, 
at  Artikel  V  har  mere  tilfældig  Oprindelse. 

Da  Kongen  skulde  underskrive  Fredstractaten ,  blev 
han  overvældet  af  sine  Følelser,  og  han  kunde  neppe 
tilbageholde  sine  Taarer.  Det  samme  var  Tilfældet,  da 
jeg  forelagde  barn  Proclamationen  til  Slesvigerne  til  Under- 


h  Oberst  H.  A.  Th.  Kauffmann  (1819-1905). 

2)  Wienerfredens  Art.  XIX. 

skrift.  Han  sagde  mig  i  denne  Anledning  nogle  forbindt¬ 
lige  Ord,  der  vare  Udtrykket  for  en  dyb  Følelse. 

Forhandlingerne  med  Hensyn  til  Hærens  og  Admi¬ 
nistrationens  Reduction  vare  ligeledes  langvarige  og  piin- 
lige.  I  Princippet  vare  alle  enige,  og  ikke  engang  med 
Hensyn  til  Omfanget  herskede  stor  Meningsforskjellighed. 
Men  da  Principet  skulde  bringes  til  Anvendelse,  yttrede 
de  personlige  Følelser  og  Sympathier  deres  hele  Ind¬ 
flydelse.  Jeg  bebreider  det  Ingen ;  jeg  havde  selv  fore- 
slaaet  Finanzministeriets  Ordning  saaledes,  at  2  af  dets 
fire  Departementschefer  kom  til  at  gaae  af,  men  jeg  veed, 
hvor  smerteligt  det  var  mig  og  hvilken  Overvindelse  det 
kostede  mig  at  indstille  til  Afskedigelse  2  Mænd,  der  vare 
mine  personlige  Venner  og  der  paa  ingen  Maade  vare 
aflægs  eller  udygtige,  men  efter  den  nye  Ordning  bedst 
kunde  undværes1).  Jeg  maa  indrømme,  at  General 
Hansen,  da  Omfanget  af  Hærens  Reduction  var  fastsat, 
var  den  af  alle  Ministre,  der  mindst  lod  det  personlige 
Hensyn  komme  i  Betragtning.  Mest  Overvindelse  kostede 
det  at  faae  Kongen  til  at  gaae  ind  paa  Afskedigelsen  af 
Livgarden  til  Hest.  Han  havde  tjent  i  dette  Corps  som 
Lieutenant,  kjendte  ikke  blot  alle  Officerer,  men  selv 
mange  af  Underbefalingsmændene,  intet  var  derfor  natur¬ 
ligere  end  hans  Modstand  her.  Og  Sagen  var  virkelig 
heller  ikke  af  den  Vigtighed,  som  man  tillagde  den,  men 
jeg  troede,  at  man  her  burde  give  efter  for  den  offentlige 
xMening.  Kongens  Modstand  bestyrkedes  ved,  at  hans 
onde  Aand2)  idelig  blæste  ham  i  Ørene,  at  en  Livvagt 

1)  Sml.  Kringelbach,  Den  civile  Centraladministration  1848 — 1893 
Side  37  f.  De  to  Departementschefer,  der  afskedigedes  28/io  64, 
var  Ghr.  Fr.  Holm  (1796 — 1879)  og  Edvard  Gollin  (1808—86). 

2)  Overhofmarskal  V.  T.  Oxholm.  Sml.  S.  70. 

til  Hest  hørte  med  til  Kongens  Attributer,  som  om  Konge¬ 
dømmet  og  den  gule  Garde  stode  i  nogen  Forbindelse. 
Oxholms  flotte  Talemaade:  „Hvad  der  er  nødvendigt 
for  den  kongelige  Værdighed,  dertil  maa  der  skaffes 
Penge",  kostede  mig  mange  Bryderier,  og  ved  mere  end 
een  Leilighed  havde  jeg  at  kjæmpe  mod  denne  oberhof- 
marskalklige  Betragtning,  der  endog  gik  saa  vidt,  at  den 
kongelige  Værdighed  fordrede,  at  en  stor  Bopæl  overlodes 
Oberhofmarskalken  for  en  ringe  Priis.  Ved  Indretningen 
og  Møbleringen  af  det  Palais  paa  Amalienborg,  som 
skulde  tjene  til  Bopæl  for  den  kongelige  Familie  og  hvor¬ 
til  Rigsdagen  havde  bevilget  en  bestemt  Sum,  havde  jeg 
dog  især  min  Nød  med  at  afvise  alle  de  Fordringer,  som 
Deres  Majestæter,  støttende  sig  til  General  Oxholms  Vis¬ 
dom,  søgte  at  gjøre  gjeldende. . . . 

Kongen  havde  ogsaa  sat  sig  i  Hovedet,  at  man  vilde 
bevilge  ham  en  Civilliste  af  samme  Størrelse  som  Fre¬ 
derik  VII,  og  jeg  havde  ondt  ved  at  rive  ham  ud  af 
denne  Illusion,  dog  lykkedes  det  mig  omsider  med  ham, 
men  med  Dronningen  kunde  jeg  ikke  bringe  det  dertil, 
at  hun  indsaae  Nødvendigheden  og  Billigheden  af,  at 
Civillisten  blev  nedsat.  Ved  enhver  Bevilling  til  den 
kongelige  Familie  vilde  især  Dronningen  ikke  indsee,  at 
den  kom  til  at  staae  i  Forhold  til  Landets  reducerede 
Kræfter.  Jeg  kan  saaledes  erindre,  hvilken  Modstand 
det  mødte,  da  jeg  foreslog  at  forlange  en  Bevilling  paa 
50,000  Rd.  i  Anledning  af  Prindsesse  Dagmars  forestaaende 
Formæling  med  Storfyrsten  af  Rusland,  da  der  dog  i 
1863  var  blevet  bevilget  80,000  Rd.  i  Anledning  af  Prind¬ 
sesse  Alexandras  Formæling  med  Prindsen  af  Wales. 
Med  Kongen  fik  jeg  snart  Bugt;  han  indsaa  det  Rigtige 
og  billigede  Forslaget  —  men  Dronningen,  som  natur- 

ligviis  ikke  havde  Indflydelse  paa  dets  Fremlæggelse, 
kunde  ikke  glemme  mig  det,  og  det  vedblev  at  være  en 
stadig  Anke  mod  Finantsministeren ,  der,  som  hun  ved 
en  anden  Ledighed  skrev  til  mig,  ikke  var  hende  saa 
kjær  som  Gonferentsraaden! 

Foruden  det  i  Januar  1864  i  England  optagne  Laan 
og  den  forøgede  Krigsskat  havde  man  stiftet  en  svævende 
Gjeld  eller  gjort  et  interimistisk  Laan  i  Holland,  der 
kostede  Staten  10  å  11  pr.  Ct.,  medens  Finansministeriet 
lod  Millioner  staae  i  Privatbanken  mod  en  Rente  af  5 
å  6  pr.  Gt.  Denne  Operation  af  Fenger  —  thi  vel  var 
Monrad  Finantzminister,  men  han  overlod  Alt  til  Finanz- 
directeuren  Fenger  —  har  altid  været  mig  en  Gaade, 
men  den  blev  mig  end  gaadefuldere,  da  jeg  fik  et  bedre 
Indblick  i  alle  Forholdene  end  nogen  Udenforstaaende 
kan  have  det.  Det  maatte  derfor  være  min  første  Be¬ 
stræbelse  at  befrie  Landet  for  disse  høist  byrdefulde  Laan, 
der  alene  kunne  finde  deres  Forklaring  i  Regjeringens 
Beslutning  at  føre  Krig,  hvad  det  end  koster  og  hvorledes 
det  end  skal  ende,  og  derfor  at  have  saa  mange  Penge 
som  muligt  pr.  Gasse.  Jeg  havde  først  tænkt  paa  at 
optage  et  indenlandsk  Laan,  da  jeg  havde  seet,  hvorledes 
alle  udenlandske  Laan  dog  tilsidst  vare  landede  hos  os 
selv,  men  de  Huse,  som  jeg  henvendte  mig  til,  A.  N. 
Hansen  og  Smidt  &  leMaire1),  vare  ikke  villige  til  at 
gaae  ind  herpaa.  Jeg  var  derfor  nødt  til  at  henvende 
mig  til  Udlandet  med  det  Forslag  at  discontere  den 
aarlige  Rate,  som  vi  i  Anledning  af  Sundtoldens  Af¬ 
løsning  havde  tilgode  hos  Rusland.  Efter  at  Hambro  & 
Søn  havde  gjort  mig  et  uantageligt  Tilbud  korn  Opera- 


»)  To  københavnske  Pengeforretninger. 

tionen  som  bekjendt  istand  i  Novbr.  1864  med  et  andet 
londonsk  Huus,  Raffel  &  Sons1),  og  jeg  skyndte  mig, 
under  behørig  Skaansel,  med  at  trække  Pengene,  som 
stode  i  Privatbanken,  ud  af  denne,  og  at  betale  den 
byrdefulde  hollandske  Gjeld. 

Ved  Siden  af  disse  Finanzsorger  og  dem,  som  de 
løbende  Forretninger  forvoldte  mig,  havde  Forhandlinger 
om  Finantsspørgsmaalet2)  begyndt,  som  jeg  senere  om¬ 
stændelig  skal  omtale.  Imidlertid  dukkede  ved  Aarets 
Slutning  et  Intermezzo  op,  som  vel  har  havt  en  betydelig 
Indflydelse  paa  Forfatningssagen  og  Ministeriets  Stilling, 
men  som  dog  nærmest  angik  mig  som  Finanzminister. 

Ved  Nytaarstider  kom  et  Rygte  mig  for  Øre,  at  man 
havde  henvendt  sig  til  en  navngiven  Personlighed  med 
Forespørgsmaal ,  om  han  kunde  være  villig  til  at  afløse 
mig.  Dette  Rygte  overraskede  mig,  men  jeg  skjænkede 
det  ingen  Tiltro,  saa  meget  mere  som  den,  der  fortalte 
mig  det,  var  en  politisk  Uven  af  den,  der  skulde  have 
spilt  Hovedrollen  i  Dramaet.  Det  varede  ikke  længe, 
førend  jeg  hørte  det  samme  Rygte  fra  en  anden  Kant. 
Jeg  henvendte  mig  ligefrem  til  Etatsraad  Liebenberg,  min 
Gollega  i  Banken ,  til  hvem  Finanzportefeuillen  skulde 
være  tilbudt,  og  spurgte  ham,  om  Rygtet  var  sandt3). 
Jeg  fik  af  ham  et  undvigende  Svar,  der  imidlertid  var 
tilstrækkelig  for  at  lære  mig,  hvad  jeg  havde  at  gjøre. 

Jeg  tog  Dagen  derpaa  ud  til  Fredensborg  —  det 
var  d.  15.  Januar  1865  —  og  lod  mig  melde  hos  Kongen. 

„Deres  Majestæt",  sagde  jeg  til  ham,  „erindrer  vel, 

0  Skal  være  Raphael  &  Sons. 

2)  Saaledes  staar  der  i  Mnskr.,  men  der  maa  dog  menes:  Forfat- 

ningsspørgsmaalet.  . 

3)  Carl  Ghr.  Birch  Liebenberg  (1804—65),  Etatsraad,  Direktør  i 
Nationalbanken. 

hvilken  Umage  De  havde  for  at  faae  mig  til  at  overtage 
Finanzportefeuillen.  —  Det  skal  ikke  koste  Dem  den 
mindste  Umage  for  at  faae  mig  til  at  give  den  tilbage; 
et  Vink  herom  vil  være  mig  nok  og  endog  kjært,  —  jeg 
er  gammel  og  træt“.  Kongen  saae  forundret  paa  mig 
og  sagde:  „Jeg  forstaaer  Dem  ikke,  hvad  er  der  paa 
Færde  ?•“  Jeg  fortalte  ham  om  det  mig  for  Øre  komne 
Rygte  og  hvorfor  jeg  maatte  troe,  at  det  var  sandt. 
Han  forsikkrede  mig  nu  „som  Mand  af  Ære“,  at  Rygtet 
var  fuldkomment  usandt  og  at  Etatsraad  Liebenberg 
maa  være  bleven  duperet,  at  han  Intet  ønskede  hellere 
end  at  beholde  sine  nærværende  Ministre  o.  s.  v.  Jeg 
sagde  til  ham,  at  dette  forekom  mig  at  være  en  Umu¬ 
lighed,  enten  maatte  jeg  eller  Heltzen  aftræde,  jeg  var 
overbeviist  om,  at  Heltzen  havde  gjort  Skridt  hos  Lieben¬ 
berg.  Kongen  sagde,  at  han  umuligt  kunde  troe  det  og 
at  han  iøvrigt  ingen  Grund  havde  til  at  være  misfornøiet 
med  Heltzen,  til  hvem  Dronningen  havde  stor  Tillid. 
Det  faldt  mig  da  ind,  at  Hds.  Majestæt  Dagen  efter  Mini¬ 
steriets  Dannelse,  da  vi  spiste  paa  Bernstorff,  sagde  til 
mig,  pegende  paa  Heltzen:  „Han  der  er  ikke  bange“, 
mod  hvilken  Stickpille  jeg  tog  smilende.  Iøvrigt  bad 
Kongen  mig  om  ikke  videre  at  tænke  paa  denne  Sag, 
og  jeg  maatte  love  ham  at  blive  paa  Fredensborg  til 
næste  Morgen,  hvad  jeg  nødig  gjorde,  da  det  var  min 
Fødselsdag  —  den  16.  Januar! 

Forholdet  imellem  mig  og  Heltzen  var  saaledes 
spændt  —  og  ikke  blot  for  denne  Sags  Skyld,  men  hans 
Holdning  under  Forfatningssagen  mishagede  mig  i  høi 
Grad.  Sagen  med  Hansen  og  Birch,  der  vakte  saa 
megen  Opsigt,  fortrædigede  mig  ogsaa,  da  det  var  ærger¬ 
ligt,  at  et  Medlem  af  Gabinettet  ialfald  ved  sin  Malcon- 

duite  havde  compromitteret  sig1).  Heltzen  hadede  det 
nationalliberale  Partie,  han  saae  overalt  Sammensvær¬ 
gelser,  og  var  altid  paa  Spor  efter  at  opdage  dem.  I 
„Spidsmusen"  saae  han  Partiets  Emissair  til  Frankrig  og 
vilde  vinde  eller  fange  ham.  løvrigt  lagde  jeg  ingen 
videre  Vægt  paa  den  Sag,  men  da  Forfatnings  Spørgs- 
maalet  efter  Slesvigs  Afstaaelse  ved  Fredens  Slutning 
forelaae  til  Løsning,  var  han  Ministeriet  til  megen  Besvær. 
Han  var  bestandig  af  en  anden  Mening,  men  det  var 
umuligt  at  faae  ham  til  at  rykke  ud  med  sin.  Under 
saadanne  Omstændigheder  og  sea  lidet  Sammenhold  fort¬ 
satte  Ministeriet  sit  Arbejde  med  Grundlovens  Revision 
og  den  nye  Forfatnings  Fremlæggelse. 

Bluhme  havde  været  uheldig,  da  Spørgsmaalet  var 
blevet  reist,  om  ikke,  da  Slesvig  var  afstaaet,  Rigsdagen 
eo  ipso,  paa  Grund  af  det  quasi  tagne  Forbehold 
skulde  indtræde  i  sine  tidligere  Rettigheder  og  Grund¬ 
loven  af  5.  Juni  1849,  saaledes  uden  videre  træde  i  Kraft2). 
I  den  første  Deel  af  Besvarelsen  var  Gonseilspræsidenten 
klar  og  aldeles  i  Harmoni  med  den  i  Ministerkonferencen 
gjorte  Aftale;  i  den  anden  Deel  var  han  det  ikke,  idet 
han  præciserede,  hvad  Ministeriet  agtede  at  gjøre,  medens 
jeg  havde  meent,  at  man  skulde  lade  blive  in  suspenso, 
hvad  der  vilde  skee.  Jeg  har  altid  været  af  den  Over¬ 
bevisning,  —  og  jeg  henviser  i  saa  Henseende  til  mine 
Taler  i  den  grundlovgivende  Rigsforsamling,  —  at  Monarki 

x)  Om  den  her  omtalte  Sag,  der  endte  med  Heltzens  Afgang  30U 
1865,  se  Biogr.  Lexikon  under  Artiklerne  om  Heltzen  og  J.  Jul. 
Hansen  samt  „Fædrelandet"  og  „Dagbladet"  Marts  1865.  J.  G. 
Birch,  Fuldmægtig  under  Hof-  og  Stadsretten. 

2)  Om  disse  Forhandlinger  i  Rigsraadet  se  Rigsraadstidende;  en 
kort  Oversigt  findes  i  S.  B.  Thrige,  Danmarks  Historie  i  det 
19.  Aarh.  II,  369  f. 

og  almindelige  Valg  er  uforenelige.  Den  Tanke  spøgte 
dengang  i  mit  Hoved,  om  det  ikke  var  Øjeblikket  at 
befri  Danmark  for  denne  ulykkelige  Genreisning  af  1848, 
Folket  vilde  ikke  godvillig  være  gaaet  ind  paa  noget- 
somhelst  Forslag  i  denne  Retning,  ikke  engang  paa  et 
saadant  Forslag,  der  kun  tilsigtede  en  Modification  af 
den  almindelige  Stemmeret.  Talen  kunde  derfor  kun 
være  om  et  virkeligt  coup  d’état.  At  det  skulde  have 
fremkaldt  voldsom  Modstand,  var  ikke  at  befrygte,  thi 
den  ulykkelige  Krig  havde  gjort  Folket  træt  og  spag¬ 
færdigt,  men  megen  Knurren  og  mange  Declamationer 
vilde  det  have  fremkaldt,  thi  man  betragtede  den  almin¬ 
delige  Stemmeret  igjennem  de  couleurte  Briller,  som  vore 
store  Politikere  af  1848  havde  sat  Folket  paa  Næsen,  og 
Bindet  var  endnu  ikke  faldet  det  fra  Øinene.  Men  min 
constitutionelle  Følelse  og  min  medfødte  danske  Ærlighed 
satte  sig  til  Modværge  mod  denne  Tanke,  og  jeg  betroede 
den  ikke  til  mine  Colleger,  ikke  engang  til  Bluhme.  Men 
jeg  vil  aabent  tilstaae,  at  er  der  noget,  som  jeg  bebreider 
mig,  saa  er  det,  at  jeg  ikke  i  1864  søgte  at  gjennemføre 
denne  Tanke;  jeg  havde  derved  sparet  Landet  at  komme 
i  de  Forviklinger,  hvorunder  vi  nu  lide,  og  tidligere  eller 
noget  senere  komme  under  et  virkeligt  Bonderegimente. 

Der  er  en  Betragtning,  som  jeg  ved  denne  Leilighed 
ikke  kan  tilbageholde,  omendskjøndt  den  ikke  vedkommer 
den  Tids  Historie.  Nylig  har  Monrad  i  Anledning  af  at 
man  beskyldte  ham  for  Mangel  af  Menneskekundskab, 
med  sin  sædvanlige  Arrogance  paastaaet,  at  han  var  og 
maatte  besidde  denne.  Men  hvo  har  i  høiere  Grad 
end  Monrad  i  1848  lagt  sin  krasse  Mangel  paa  Menneske¬ 
kundskab  for  Dagen?  Hans  hele  Beviisførelse  for,  at  om 
end  de  Følger,  som  jeg  havde  viist,  vare  fulgte  af  og 


54 


C.  N.  Davids  Optegnelser  om  Aarene  1863 — 1865. 


96 


med  den  almindelige  Stemmeret,  andetsteds  vare 
sande,  saa  vare  de  ikke  at  befrygte  hos  os,  hvor  Folke- 
characteren,  Folkets  Sindighed  og  Maadehold  værnede 
imod  dem.  At  tage  feil  af  en  Mands  Characteer  kan 
hændes  enhver;  at  tage  feil  af  sin  Nations  Characteer  er 
ntilgiveligt  for  den,  der  vil  opkaste  sig  til  dens  Leder  og 
Styrer. 

Den  Tanke,  som  jeg  nu  først  vedkjender  mig  at 
have  havt,  piinte  mig  saameget  mere,  da  jeg  indesluttede 
den  hos  mig  selv,  og  var  ikke  uden  Indflydelse  paa  min 
Holdning  under  Forfatningskampen,  thi  jeg  tilstaaer,  at 
denne  manglede  Fasthed.  Kampen  dreiede  sig  især,  som 
bekjendt,  om  Landsthingets  Sammensættelse  som  Mod¬ 
vægt  mod  det  demokratiske  Folkething,  men  her  gik  jeg, 
istedet  for  at  staa  fast,  fra  Indrømmelse  til  Indrømmelse. 
Henimod  Foraaret  blev  det  mig  klart,  at  Kongen  var 
traadt  i  Forbindelse  med  Grev  Frijs  om  Dannelsen  af  et 
nyt  Cabinet.  Om  Grev  Frijs,  ledet  af  Ærgjerrighed  eller 
efterat  Bondeførernes  Hovedmand  i  ham  havde  søgt  en 
Alliance  med  ham  mod  det  dem  forhadte  Ministerium 
Bluhme-David,  har  henvendt  sig  til  Kongen,  eller  denne 
efter  Instigationer  af  Oxholm  eller  Heltzen  har  hen¬ 
vendt  sig  til  Grev  Frijs,  er  mig  den  Dag  idag  endnu 
ikke  klart.  Sagen  var  imidlertid  tydelig  nok  for  alle 
Medlemmer  af  Cabinettet.  I  dette  var  Bræstrup1 *)  ind- 
traadt,  da  Heltzen  hav[de]  faaet.  sin  Demission,  der  mere 
bevirkedes  ved  det  aabenbare  Skrifte,  som  Rigsraadet 
tvang  ham  til  at  staae,  end  ved  hans  Uenighed  med 
hans  Colleger . 

Paa  den  Tid,  da  de  første  Underhandlinger  med 

1)  Heltzen  var  afgaaet  soh  1865;  efter  Bestyrelse  af  Quaade  til  7U 

1865  var  G.  J.  C.  Bræstrup  Kultus-  og  Justitsminister  til  6/n  1865. 

Frijs  førtes ,  trængte  Tillisch x)  især  paa  Folkethingets 
Opløsning  og  Udskrivning  af  nye  Valg  før  Paaskeferien. 
Kongen  gav  evasive  Svar,  og  Tillisch  truede  med  at  for¬ 
lange  sin  Demission.  I  denne  Anledning  tilskrev  jeg 
Kongen  et  Brev,  hvori  jeg  skildrede  ham  det  beklagelige 
for  Landet  og  det  Piinlige  for  Ministeriet  under  den 
svævende  Tilstand,  hvori  dette  befandt  sig,  og  bad  ham 
om  at  tage  en  snarlig  definitiv  Beslutning  om  Ministeriet 
og  anraabte  endnu  ham  om  ikke  at  lade  sin  Gunst  for 
en  eller  anden  af  Ministrene  faae  Indflydelse  paa  Be¬ 
slutningen.  Kongen  gav  mig  et  Svar*,  om  hvilket  jeg 
har  sagt,  at  det  lød  som  et  kjærligt  Brev  fra  en  Brudgom 
til  sin  Brud,  med  hvilken  han  har  besluttet  at  slaae  op. 

Ministeriet  vedblev  desuagtet.  I  Paaskedagene  [1865] 
havde  jeg  Tid  til  at  overtænke  Situationen  nærmere,  og 
jeg  fattede  da  den  Beslutning,  at  vi,  naar  vi  bleve  ved 
Roret,  skulle  enes  om  et  fast  Standpunct  med  Hensyn 
til  Landsthingets  Sammensættelse  og  blive  staaende  eller 
falde  paa  dette. 

Efter  den  nye  Rigsdags  Aabning  slæbte  Tiden  sig 
hen  med  trættende  Debatter,  medens  Alliancen  Frijs- 
I.  A.  Hansen  knyttedes  paa  ny ,  dersom  den  har  været 
afbrudt,  eller  dog  befæstedes,  som  man  har  sagt,  med 
gyldne  Kjæder.  Jeg  troer  ikke,  at  nogen  anden  Bonde 
eller  Herremand  har  havt  activ  eller  passiv  Deel  i  denne 
Alliance.  Men  Idéen  om  et  Sammenhold  imellem  de 
j  store  og  smaa  Bønder  havde  grebet  Herremændene  i 

*  Dette  Brev  maa  ogsaa  findes  blandt  mine  Papirer,  og  skal 
ligeledes  trykkes  som  Anhang  til  disse  Blade* 2). 

x)  F.  F.  Tillisch  var  Indenrigsminister  i  Ministeriet  Bluhme-David. 

2)  Brevet  er  ikke  bevaret  blandt  de  til  Rigsarkivet  afleverede 
Papirer. 

Historisk  Tidsskrift  8.  R.  V. 

Rigsraadet,  og  gjorde  dem,  uden  at  de  vilde  eller  vidste 
det,  til  vore  ligesaa  ivrige  Modstandere  som  Democraterne 
i  Folkethinget  vare  det,  der  i  Forening  med  Grev  Frijs 
arbejdede  paa  at  styrte  os,  medens  enhver  af  disse 
unaturlige  Allierede  haabede  paa,  at  naar  dette  var 
lykkedes,  skulde  den  Ene  nok  narre  den  Anden. 

Det  var  mig  vigtigt,  at  Kongen  klart  opfattede  For- 
skjellen  imellem  det,  som  Ministeriet  og  det,  som  Gods- 
eierne  i  Rigsraadet  tilsigtede,  og  hvorledes  et  Landsthing, 
bygget  paa  vort  Forslag  til  dets  Sammensætning,  vilde 
skabe  en  større  Modvægt  mod  det  demokratiske  Folke- 
thing  og  saaledes  en  stærkere  Garanti  for  Kongemagten 
end  det  Landsthing,  som  Godseierne  vilde  have  skabt. 
Jeg  gjorde  det1)  en  Dag  i  Statsraadet,  og  da  jeg  havde 
endt  mit  Foredrag,  sagde  Kongen  til  mig:  „Det  er  som 
talt  ud  af  mit  Hjerte".  Jeg  troer  for  vist,  at  han  meente 
det,  da  han  sagde  det,  men  dette  hindrede  ham  ikke  i 
den  næste  Dag,  da  han  talte  med  Estrup,  at  gaae  ind 
paa  dennes  Idée  og  at  finde  denne  langt  bedre  end 
Ministeriets  Plan.  Jeg  har  dette  af  Estrup  selv,  der  kom 
til  mig  og  sagde  til  mig:  „Jeg  vilde  finde  det  nuværende 
Ministeriums  Afgang  for  en  „Calamitet" ,  og  dog  maa 
jeg  arbeide  derpaa,  ifald  De  ikke  vil  opgive  Deres  Lands¬ 
thing  og  antage  det  af  flere  Godseiere  foreslaaede.  Jeg 
beder  Dem  om,  vel  at  overveie  Sagen.  At  De  kan  ønske 
at  afløses,  kan  jeg  vel  indsee,  men  betænk,  hvad  De 
skylder  Fædrelandet".  „Det  er  [hvad]  jeg  har  gjort 
og  gjør" ,  svarede  jeg  ham  venligen  og  trykkede  hans 
Haand. 

Faa  Dage  derefter  var  det  nye  Ministerium  installeret. 


9  Meningen  er:  Jeg  gjorde  Rede  for  det  etc. 

Grev  Frijs  var  Conseilspræsident  og  Udenrigsminister, 
Estrup  Indenrigsminister  og  Fonnesbech  m-in  Eftermand. 
Efter  det  sidste  Statsraad,  hvori  Kongen  forkyndte  os 
vor  Demission,  lod  han  mig  kalde  ind  i  sit  Gabinet, 
hypr  han  med  nogle  forbindtlige,  men  forlegne  Ord  over¬ 
rakte  mig  Dannebrogs  Storkors.  .  .  . 

Nedskreven  i  Wien  i  Januar  1874. 

